
1868. 


Bianeo  Lunos  Bogtrykkeri  ved  F.  S.  Muhle. 


Denne  Skildring  stod  i sidste  Hefte  af  «Quarterly  Re- 
view»  og  vakte  en  saadan  Opsigt  i England,  at  selve 
Heftet  blev  optrykt  endnu  tre  Gange,  og  en  Oversæt- 
telse af  Skildringen  paa  Fransk  og  Tydsk  blev  anmeldt. 
Grunden  til  denne  Opsigt  maa  vistnok  søges  i,  at  det 
engelske  Publicum  pludselig  blev  opmærksomt  paa,  at 
det  befandt  sig  i Uvidenhed  eller  var  hildet  i Fordom 
angaaende  et  Værk,  der  staaer , om  end  i fjernt,  For- 
hold til  religiøse  Spørgsmaal.  Skildringen  var  en 
Overraskelse.  Maaskee  den  ogsaa  paa  Dansk  kan 
overraske  Adskillige  i Ubekjendtskab  med  Noget,  de 
dog  ønske  at  vide  Besked  om,  og  som  heller  ikke  er 
uden  Interesse,  baade  religiøst,  historisk  og  poetisk. 

Den  danske  Oversætter  har  paa  Anmodning  af 
den  engelske  Forfatter  besørget  det  Foreliggende. 


Novbr.  1867. 


♦ 


I. 

Hvad  er  Talmud?  Hvorledes  forholder  det  sig  egen- 
lig med  hint  Besynderlige,  hint  Værk  eller  hin  Skab- 
ning, Frembringelse,  der  mere  og  mere  bringes  paa 
Bane,  hvis  Navn  lyder  til  os  fra  alle  Sider?  Hvor- 
somhelst vi  bevæge  os  paa  den  moderne  Videnskabs 
Enemærker,  træder  det  frem  for  os,  snart  som  et  Spø- 
gelse , snart  som  en  Gaade , der  forlanger  Løsning, 
snart  som  en  Skat,  der  er  ifærd  med  at  blive  løftet. 
Vi  møde  det  i Theologi , Philosophi  og  almindelig 
Literatur;  vi  møde  det  i Spørgsmaal  om  Bibelen,  i Un- 
dersøgelser af  Geographi,  Historie,  Chronologi,  Mynt- 
videnskab.  Naar  Folk  komme  i Strid  om  Religionen, 
vende  de  sig  tidlig  eller  sent  til  Talmud,  og  dette  hænder 
ikke  blot  dem,  der  undersøge  Christendom  og  Jødedom: 
ogsaa  de,  der  studere  Muhamedanismen  og  Zoroastria- 
nismen,  gaae  til  Talmud  og  søge  Oplysning  med  Hensyn 
til  Dogmer,  Sagn,  Ceremonier.  Fremtage  vi  et  nyt 
Værk  af  archæologisk  eller  philologisk  Art,  en  Afhand- 
ling om  et  phønicisk  Alter  eller  om  Kileskrift  eller  om 
Babylonsk  Vægt  eller  om  Sassanidiske  Mynter  — stadig 

træffe  vi  det  mysteriøse  Ord:  Talmud.  Ligeledes  finde 
vi,  at  ikke  blot  de  lærde  Undersøgere  af  Canaans, 
Assyriens  og  det  zoroastriske  Persiens  Sprog  henvende 
sig  til  Talmud  for  at  søge  Oplysninger;  men  ogsaa  den 
græske  og  latinske  Philologi  begynder  at  føre  sig  det 
classiske  og  efterclassiske  Materiale  til  Nytte,  som  findes 
hist  og  her  i Talmud.  Jurisprudensen  har  faaet  Øie 
paa  den  Kjendsgjerning,  at  foruden  den  Betydning, 
som  Talmud  har  for  Studiet  af  Pandecterne  og  det 
romerske  Retsvæsen,  skjuler  den  ogsaa  i sine  Laby- 
rinther Brudstykker  af  persiske  og  mediske  Love , der 
hidtil  kun  kjendtes  saa  at  sige  af  Rygte.  Og  saaledes 
gaaer  det  ogsaa  med  Medicinen,  Astronomien,  Mathe- 
matiken ; disse  Videnskabers  Historie  for  hele  det  Tids- 
rum, som  Talmud  omslutter  — og  det  er  et  Tidsrum 
af  omtrent  tusinde  Aar  — kan  ikke  skrives  nogen- 
lunde fuldstændig,  uden  at  man  tager  sin  Tilflugt  til 
de  Oplysninger,  der  ere  adspredte  i hint  Kæmpeværk. 
Men  afseet  fra  de  Oplysninger,  der  i mere  egenlig 
Forstand  henhøre  til  hine  Videnskaber,  indeholder  Tal- 
mud mangfoldige  andre  Kjendsgjerninger,  der  have  Be- 
tydning for  den  menneskelige  Gultur  i videste  For- 
stand. Dag  for  Dag  udgraves  af  hine  Kæmpehøie 
nye  Billeder  af  forsvundne  Perioder  og  af  hendøde 
Folkeslag.  Der  er  Billeder  baade  fra  Hellas  og  fra 
Byzanz,  fra  Ægypten  og  Rom,  fra  Palæstina  og  Per- 
sien. Billeder,  der  tindre  af  Liv  og  gløde  med  Farver. 

Dette  er,  i Sandhed,  et  Tidernes  Tegn.  En  stor 
Forandring  er  foregaaet  med  Menneskene.  Vi,  den  nye 
Tids  Børn,  tage  fremfor  Alt  Hensyn  til  det  Nyttige.  Vi 
læse  ikke  Koranen,  Zendavesta  eller  Vedaerne  blot  for 
at  gjendrive  deres  religiøse  Paastande.  Vi  see  paa  al 
Literatur,  den  være  religiøs , juridisk  eller  af  hvadsom- 
helst  Art,  som  paa  Noget,  der  angaaer  det  Menne- 
skelige og  er  Del  af  dette.  Vi  stræbe  efter  at  forstaae 
den  Culturtilstand,  som  frembragte  hine  Religioner  eller 
hine  Anskuelser ; vi  søge  Menneskeaandens  Spor  i disse 
vore  Arvedele.  Medens  vi  begrave  det,  som  er  dødt 
i dem,  glædes  vi  over  det,  som  lever  i dem.  Vi  bruge 
dem  til  at  berige  vor  Kundskabsfylde , vi  gribes  af 
deres  Poesi,  og  vi  løftes  til  høie  og  hellige  Tanker  af 
det,  som  virkelig  er  høit  og  helligt  i dem. 

I den  samme  humane  Aand  tale  vi  nu  om  Tal- 
mud.  Der  er  endog  Fare  for,  at  en  vis  videnskabelig 
Ridderlighed,  der  er  charakteristisk  for  vor  Tid  — idet 
vi  søge  at  sone,  hvad  mørkere  Tider  i denne  Henseende 
have  syndet  — skal  føre  os  for  vidt  og  bringe  En 
eller  Anden  til  at  overdrive  Talmuds  Betydning  for 
Menneskehedens  Historie.  Imidlertid,  der  er  gode  Raad 
herfor.  Selve  Talmud  giver  et  Fingerpeg  i den  Sæt- 
ning: «Fremfor  Alt,  studer!  Enten  Du  studerer  for 

Visdoms  egen  Skyld  eller  af  hvilketsomhelst  andet 
Hensyn,  studer!  Thi  af  hvad  Aarsag  Du  end  fra 
Først  af  søger  Sandheden,  saa  vil  Du  tilsidst  komme 

til  at  elske  Sandheden.«  Saaledes  ville  endog  over- 
drevne Forventninger  om  de  Skatte,  man  vil  kunne 
finde  i Værket,  have  deres  Værd;  de  ville  lede  til  at 
søge  og  fmde,  hvad  der  virkelig  er. 

Det  er  saa  meget  mere  nødvendigt  at  gjøre  op- 
mærksom paa  denne  Mulighed  af  Forventningers  Skuf- 
felse, som  der  til  Talmuds  sælsomme  Skjæbne  ogsaa 
kommer  det,  at  aldrig  blev  nogen  Bog  mere  omtalt 
af  dem,  der  slet  ikke  kj endte  den.  Den  tydske  Digter 
Heine,  der  i sin  « Romancero«  har  givet  en  saa  glø- 
dende Beskrivelse  af  Talmud,  har  neppe  nogensinde 
læst  i den,  men  har  baaret  sig  ad  som  hans  Lands- 
mand Schiller,  der  længtes  saa  inderlig  efter  at  see 
Alperne,  men  aldrig  opnaaede  det  og  alligevel  beskrev 
dem.  Og  dette  er  endda  ikke  saa  slemt  som  den 
Kjendsgjerning,  at  en  af  de  Lærde  — hvis  man  tør 
bruge  dette  Ord  — , den  velstuderte  Capucinermunk 
Henricus  Seynensis  i sine  Angreb  paa  Talmud  tog  feil 
og  troede,  det  var  en  Mand,  en  Rabbi.  «lTt  narrat 
Rabbinus  Talmud«  o:  «Som  Rabbi  Talmud  fortæller«, 

udraaber  han  triumpherende  og  viser  sin  knyttede  Næve 
som  Argument  imod  Rabbien. 

Men  hvor  mange  af  dem,  som  vide  bedre  Besked, 
vide  noget  Rigtigt?  Hvor  mange  er  der,  som  have 
anden  Forestilling  end  den  mest  usikkre  og  ubestemte  ? 
Hvo  skrev  Bogen?  Hvor  stor  er  den?  I hvilken  Tid 
og  paa  hvilket  Sted  blev  den  til?  Hvad  indeholder 

den?  Man  har  nylig  kaldt  den  en  Sphinx , som  Folk 
see  hen  til  med  Forventning  om  Gaadens  Losning; 
men  Sandheden  er  tillige  den  besynderlige,  at  den  Ene 
spørger  den  Anden  om,  hvad  Sphinxen  har  sagt,  den 
Ene  citerer  den  Anden;  men  Ingen  spørger  Sphinxen 
selv.  Vi  sige  dette  med  al  Ærbødighed  for  de  virkelig 
Talmudlærde.  Thi  til  Trods  for  deres  Lærdom , og 
uagtet  et  fuldstændigt  Fjendskab  til  Talmud , naar  Alt 
kommer  til  Alt,  ikke  er  et  uoverkommeligt  eller  haab- 
løst  Arbeide,  existerer  der  dog  ikke  nogetsomhelst 
Værk,  der  giver  en  Udsigt  over  Talmud,  over  dens 
Formaal,  dens  Oprindelse  og  dens  Udvikling.  Hertil 
slutter  sig  en  anden  besynderlig  Kjendsgjerning,  nem- 
lig: at  uagtet  der  findes  Snese  Udgaver  af  Talmud,  og 
uagtet  maaskee  et  Dusin  er  under  Pressen,  vil  man  ikke 
være  istand  til  at  finde  nogensomhelst  paalidelig  Ud- 
gave. Den  Udgave,  som  nærmest  vilde  fortjene  at 
kaldes  paalidelig,  Talmud  Babylonicum,  Venedig  1520 
— 23,  12  Bind  i Folio,  og  Talmud  Hierosolymitanum, 
Venedig  1523,  1 Bind,  blev  trykt  i største  flast  og 
uden  tilstrækkelig  Omhu,  og  enhver  senere  Udgave  har 
været  siettere.  Ved  Baseler  Udgaven  af  1578  skred  Cen- 
sor ind.  I sin  Iver  for  at  beskytte  Troen  mod  den 
store  Fare , som  antoges  at  kunne  reise  sig  fra  Tal- 
mud, udførte  denne  Embedsmand  forbausende  Ting. 
Naar  han  f.  Ex.  fandt  omtalt  en  gammel  Bomer,  der 
svor  ved  Boms  Capitolium  eller  ved  Boms  Jupiter,  fat- 

tede  lian  Mistanke  og  sagde  til  sig  selv:  Ganske  vist 

var  denne  Romer  en  Christen,  og  ved  Roms  Jupiter  er 
ment  Paven.  Saa  udstrøg  han  Ordet  Rom  og  indsatte 
istedenfor  en  anden  By  eller  et  Land,  Aram,  Babel 
eller  Persien,  saa  at  den  værdige  Romer  nu  slaaer  i 
Udgaven  sværgende  ved  Persiens  Capitol  eller  ved 
Arams  Jupiter.  Men  især  blev  Censor  hidsig,  hvergang 
Ordet  «Hedning»  forekom.  Ved  Hedning  kunde  efter 
hans  Skjøn  Talmud  kun  mene  en  Christen.  Derfor 
døbte  Censor  ham  strax,  selv  om  han  var  en  Canani- 
ter,  en  Aramæer,  en  Araber  eller  en  Aeger,  og  Talmud 
blev  tvungen  til  at  tale  om  Christné , hvor  den  aldrig 
havde  tænkt  derpaa. 

Et  eller  to  Forsøg  ere  bievne  gjorte  paa  at  rense 
Texten  for  dens  værste  Forvanskninger.  For  faa  Aar 
siden  blev  endog  gjort  en  Begyndelse  til  en  « kritisk* 
Udgave  i Lighed  med,  hvad  man  har  gjort  ikke  blot 
for  græske,  romerske,  indiske  og  persiske  Classikere, 
men  ogsaa  for  sande  Ubetydeligheder,  der  ere  levnede 
os  fra  Oldtiden.  Der  er  heller  ikke  — til  Trods  for  Hr. 
Renan’s  uheldige  Bemærkning  i modsat  Retning*  — nogen 
Mangel  paa  talmudiske  Manuscripter , hvor  fragmenta- 
riske de  end  for  Størstedelen  kunne  være.  Man  kunde 


* «0n  sait  qu’il  ne  veste  aucun  manuscrit  du  Talmud  pour 
controler  les  editions  imprimées*.  Renan,  Les  Apotres 

p.  262. 


samle  utallige  Variationer , Tillæg  og  Rettelser  fra 
Codices  i det  bodleyanske  Bibliothek,  i Vaticanet,  i 
Odessa,  Munehen,  Florens,  Hamborg,  lleidelberg,  Paris, 
Parma.  Men  et  ondt  Øie  synes  at  følge  denne  Bog. 
Den  tilsigtede  correcte  Udgave  ligger  ben  som  et  Brud- 
stykke, og  det  Samme  er  Tilfældet  med  de  to  1ste 
Bind  af  en  Oversættelse , der  blev  begyndt  to  Gange, 
men  aldrig  naaede  til  2det  Bind. 

Dette  er  dog  kun  en  saare  liden  Del  af  Talmuds 
Historie.  Der  er  Noget  i dens  Skjæbne,  som  ligner 
et  Menneskes , og  forsaavidt  kunde  hin  lærde  Capuci- 
ner  have  Bet  i at  kalde  den  en  Mand,  en  Rabbi.  Den 
er  bleven  forfulgt,  sat  1 Ban,  kastet  i Fængsel,  hen- 
rettet,  brændt,  Altsammen  mere  end  hundrede  Gange. 
Ligefra  Justinian,  der  i Aaret  efter  Guds  Byrd  553 
hædrede  den  med  et  specielt  Interdict,  indtil  Clemens  den 
8de,  ja  senere,  i et  Tidsrum  af  over  tusinde  Aar, 
have  baade  geistlige  og  verdslige  Magter,  Konger  og 
Keisere,  Paver  og  Anti-Paver  overbudt  hinanden  med 
at  slynge  Forbandelser , Buller , Edicter  mod  denne 
ulyksalige  Bog  og  med  at  confiskere  og  brænde  den. 
1 en  Periode  af  mindre  end  halvtredsindstyve  Aar  — 
i sidste  Halvdel  af  16de  Aarhundrede  — blev  den 
offenlig  brændt  ikke  færre  end  sex  Gange,  og  det  ikke 
i enkelte  Exemplarer , men  i massevis , Vognmandslæs 
fulde.  Julius  den  3die  udstedte  i Aarene  1553  og 
1555  sine  Proclamationer  imod,  hvad  han  grotesk 

kaldte  «Gemaroth  Talmud« , Paul  den  4de  efterlignede 
ham  1559,  Pius  den  5te  1566,  Clemens  den  8de 
1592  og  1599.  Angsten  for  denne  Bog  var  meget 
stor.  Endog  Pius  den  4de , som  tillod , at  man  for- 
søgte en  ny  Idgave,  gjorde  til  Betingelse,  at  Navnet 
Talmud  skulde  udelades.  «Si  tamen  prodierit  sine 
nomine  Thalmudy  tolerari  debet».  Bogen  synes  til 
sine  Tider  at  have  været  en  Art  Schibboleth,  hvorved 
en  ny  Hersker  beviste  sin  Troes  Alvor  og  Strenghed, 
og  denne  Tro  maa  ofte  have  været  meget  alvorsfuld, 
hvis  man  ellers  tør  dømme  efter  det  Sprog , hvoraf 
Vedkommende  betjente  sig.  Saaledes  skriver  Honorius 
den  4de  i Aaret  1286  til  Erkebispen  af  Canterbury 
om  hin  ((fordømmelige  Bog»  (liber  damnabilis)  og 
paalægger  ham  indstændig  samt  beder  ham  «med  Hef- 
tighed)) om  at  see  til,  at  den  ikke  bliver  læst  af  No- 
gen; « thi  alle  andre  Onder  have  deri  deres  Kilde ». 

I Sandhed,  den  Slags  Documenter  ere  sørgelige  at 
læse,  og  der  falder  kun  en  Stribe  af  ironisk  eller 
komisk  Lys  paa  dem  formedelst  den  Uvidenhed,  hvori 
man  befandt  sig  angaaende  Gjenstanden  for  den  store 
Vrede. 

Vi  mindes  kun  een  forstandig  Undtagelse.  Da  Clemens 
den  5te  i Aaret  1307  skulde  fordømme  Bogen,  øn- 
skede han  at  erfare  Et  eller  Andet  om  den ; men  der 
var  Ingen,  som  kunde  give  ham  Oplysning.  Derpaa 
udtalte  han  det  Ønske  eller  den  Hensigt  — men  i et 

paafaldende  dunkelt  Sprog  , der  lod  Døren  aaben  for 
modsatte  Fortolkninger  — at  der  skulde  oprettes  tre 
Lærestole , i Hebraisk , Chaldæisk  og  Arabisk  som  de 
Sprog,  der  vare  det  talmudiske  nærmest.  De  Steder, 
ban  udpegede,  vare  Universiteterne  i Paris,  Salamanca, 
Bologna  og  Oxford.  Med  Tiden,  haabede  han,  vilde  et 
af  disse  Universiteter  blive  istand  til  at  frembringe  en 
Oversættelse  af  hin  hemmelighedsfulde  Bog.  Behøve 
vi  at  tilføie,  at  denne  Tanke  aldrig  kom  til  Udførelse? 
Man  foretrak  snart  igjen  den  modsatte  Fremgangsmaade, 
Forsøgene  paa  aldeles  at  udrydde  Bogen  af  Jorden,  og 
Baalene  tændtes  ikke  blot  i enkelte  italienske  og  franske 
Byer,  men  over  hele  det  hellige  romerske  Rige. 

Men  endelig  brød  i Tydskland  en  anden  Aand 
frem.  Et  ret  besynderligt  Sammenstød  af  Personer 
fandt  med  Hensyn  til  Talmud  Sted,  netop  som  Tidens 
Strøm  var  ved  at  skifte.  En  Mand  ved  Navn  PfefTer- 
korn,  en  døbt  Jøde,  begyndte  i Iveiser  Maximilians  Tid 
at  anstrenge  sig  for  at  udvirke  et  nyt  keiserligt  Decret 
sigtende  til  Talmuds  fuldstændige  Ødelæggelse.  Keise- 
ren laa  med  sin  Hær  for  Pavia,  og  Renegaten  kom  til 
hans  Leir  med  Breve  fra  Kunigunde,  Keiserens  skjønne 
Søster.  Maximilian  tænkte  ikke,  at  der  laa  nogen  Vægt 
paa  en  saadan  Forfølgelse,  og  fornyede  det  gamle  De- 
cret om  Confiscation  og  Brand.  Confiscationen  blev 
ogsaa  gjennemført  med  noget  Udbytte ; thi  Pfeflerkorn  vidste, 
hvor  hans  forhenværende  Troesslægtninge  gjemte  deres 

Boger.  Men  en  Brand  af  uventet  Art  fulgte  paa.  Re- 
formationen nærmede  sig  Skridt  forSkridt.  Reuchlin, 
sin  Tids  mest  udmærkede  Heilenist  og  Hebraist,  var 
bleven  udnævnt  til  Medlem  af  den  Commission,  der 
ved  sin  lærde  Autoritet  skulde  støtte  Keiserens  Decret. 
Men  han  holdt  ikke  af  dette  Hverv.  Pfefferkorns  Phy- 
siognomi  huede  ham  ikke,  som  han  selv  siger.  Des- 
uden var  han  en  lærd  og  ærlig  Mand,  og  efter  at  have 
bragt  den  græske  Classicisme  til  ny  Hæder  og  Anseelse 
havde  han  ikke  Lyst  til  at  deltage  i Mordet  paa  en 
Bog,  der  var  « skreven  af  Christi  nærmeste  Slægt ». 
Rimeligvis  saae  han  ogsaa  Snaren,  der  var  lagt  for 
ham.  Han  havde  alt  længe  været  en  Torn  i Øiet  paa 
mange  Samtidige.  Man  saae  paa  hans  hebraiske  Stu- 
dier med  en  Blanding  af  Skinsyge  og  Frygt.  Man  havde 
intet  Ringere  til  Hensigt  — det  theologiske  Facultet  i 
Mainz  udtalte  det  aabent  — end  fuldstændig  at  om- 
forme den  hebraiske  Bibel,  forsaavidt  den  ikke  stemte 
overens  med  Yulgata,  hvorimod  Reuchlin  aldrig  lod  en 
Leilighed  gaae  forbi  til  at  udhæve  den  høie  Vigtighed 
af  «den  hebraiske  Sandhed».  Hans  Fjender  troede  nu 
at  kunne  være  sikkre  paa  Et  af  To.  Ved  at  udtale 
sig  om  Talmud  maatte  han  enten  tage  dens  Parti  og 
da  komme  i personlig  Fare , eller  han  maatte  udtale 
sig  imod  den  og  da  til  en  vis  Grad  nedsætte  Værdien 
af  sine  egne  orientalistiske  Studier.  Han  undgik  begge 
Dele  ved  ærlig  at  erklære,  at  han  Intet  kjendle  til  Bo- 

pen.  op  at  han  ikke  vidste,  om  Nogen  kjendte  den. 
Mindst  af  Alle,  sagde  han,  kjende  dens  Forfølgere  den 
Op,  tilføjede  han,  hvis  den  og  skulde  indeholde  Angreb 
paa  Christendommen,  var  det  da  ikke  bedre  at  gjen- 
dr'Ve  °nd  brænde  den?  At  brænde  er  ikkun  en  druk- 
ken Mands  Bevis  (Bacchanten-Argument).  Der  hævede 
sig  nu  et  stort  Skrig  imod  ham.  Han  blev  kaldt  Jøde 
Judaizer,  bestukken  Renegat  o.  s.  v.  Uden  at  bryde  sig 
derom  gav  Reuchlin  sig  paa  sin  alvorlige  Maade  til  at 
studere  Bogen.  Derefter  skrev  han  et  glimrende  For- 
svar for  den.  Da  Keiseren  gjorde  Forespørgsel  hos 
ham,  svarede  han  med  en  Gjentagelse  af  Clemens  d. 
otes  Tanke  om  at  oprette  talmudiske  Læreskoler;  ved 
hvert  tydsk  Universitet  skulde  der  være  to  Professorer 
med  den  særlige  Opgave  at  gjøre  Studerende  bekjendte 
med  Bogen.  "Hvad  det  angaaer  at  brænde  den»,  siger 
han  i sin  berømte  Memorial  til  Keiseren,  «hvad  vilde 
Eders  Majestæt  sige,  hvis  en  eller  anden  Nar  kom  og 
sagde:  Stormægtigste  Keiser,  I burde  undertrykke  og 
brænde  alle  Værkerne  om  Alchymi*,  fordi  de  indeholde 
bespottelige,  onde  og  absurde  Ting  imod  vor  Tro  - 
hvad  vilde  Eders  keiserlige  Majestæt  svare  en  saadan 
Bøffel  eller  Æsel  Andet  end:  Du  er  et  Fæ,  snarere  til 
at  lee  ad  end  efterfølge.  Saadan  ogsaa  med  denne 
Bog.  Fordi  et  svagt  Hoved  ikke  kan  trænge  ind  i en 


' Keiseren  lagde  sig  efter  Guldmageri. 

Videnskabs  Dyb  og  ikke  forstaaer  denf  men  opfatter 
Tingene  anderledes,  end  de  virkelig  ere,  skal  derfor 
Bogen  brændes ?» 

Vildere  og  vildere  blev  Skriget  imod  Reuchlin,  og 
istedenfor  Vidne  om  Bogen  blev  han  gjort  til  dens 
Medskyldige.  Hvad  han  led  for  den  ulykkelige  Tal- 
muds  Skyld,  er  her  ikke  Stedet  at  fortælle.  Striden 
rasede  over  hele  Europa.  Der  opkom  en  hel  Literatur 
af  Stridsskrifter,  flyvende  Blade,  Carricaturer.  Man 
appellerede  imod  ham  fra  Universitet  til  Universitet.  Det 
theologiske  Facultet  i Paris  holdt  ikke  færre  end  syv 
og  fyrretyve  Møder,  der  endte  med,  at  man  formelig 
fordømte  Reuchlin.  Men  han  blev  ikke  ladt  alene  i 
Kampen.  Omkring  ham  samlede  sig  efterhaanden  Her- 
tug Ulrik  af  Wurtemberg,  Churfyrst  Frederik  af  Sach- 
sen,  Ulrik  von  Hutten,  Franz  von  Sickingen  — han, 
som  senere  tvang  Cølner  Borgerne  til  at  betale  deres 
Del  af  Omkostningerne  ved  den  Reuchlinske  Proces  - 
Erasmus  af  Rolterdam  og  hele  den  Phalanx  « Riddere 
af  den  hellige  Aand»  eller  « Pallas  Athenes  Hærskare« 
eller  »Talmutpbilerne« , som  de  kaldes  i hine  Tideis 
Skrifter,  men  som  selv  kaldte  sig  Humanister. 

Deres  Palladium  og  deres  Krigsskrig  er  o, 
underfulde  Historiens  Veie!  — Talmud!  At  reise  sig 
til  Strid  for  Reuchlin  var  at  reise  sig  for  Loven,  at 
kæmpe  for  Talmud  var  at  kæmpe  for  den  rette  Kirke. 

Egidio  de  Yiterbo  skriver  til  Reuchlin:  «Non  te,  sed 

Legem;  non  Thalmud,  sed  Ecclesiam!» 

Det  Øvrige,  som  hører  hid,  er  skrevet  i «Epistolæ 
obscurorum  virorum»  og  i Reformationens  første  Histo- 
rie. Talmud  blev  ikke  brændt  dengang,  tvertimod:  den 
blev  for  første  Gang  trykt.  Og  i det  samme  Aar  efler  x 
Guds  Byrd  1520,  da  hin  første  Udgave  gik  gjennem 
Pressen  i Venedig,  brændte  Martin  Luther  Pavens  Bulle 
i Wittenberg. 


II. 


Hvad  er  Talmud? 

Atter  reiser  Spørgsmaalet  sig  for  os  i dets  hele 
Storhed  og  Besværlighed  — et  Spørgsmaal,  som  Ingen 
hidtil  har  besvaret  tilfredsstillende.  Vi  staae  her  over- 
for særegne  Vanskeligheder ; thi  ikke  blot  skulle  vi  paa 
en  forholdsvis  ringe  Plads  forklare  et  Værk,  der  er 
omfangsrigt,  af  østerlandsk  Oprindelse,  sælsomt  i Tan- 
kegang og  Indhold  for  vestlige  Læsere;  men  vi  skulle 
gjøre  det  uden  at  kunne  henvise  til  selve  Værket, 
eftersom  det  jo  vilde  være  Affectation  at  forudsætte  hos 
Læserne  endog  et  overfladisk  Kjendskab  til  Andet  af 
Værket  end  dets  Navn.  Hvad  vi  maatte  ønske,  var  jo 
al  kunne  anstille  en  Sammenligning  mellem  Loven, 
som  den  er  fremsat  i Talmud,  og  vor  Lov  eller  Sam- 
tidens græske,  romerske,  persiske,  islamiliske  Love 

eller  endog  blot  med  den  Lov,  som  er  Grundlaget  for 
selve  Talmud,  den  mosaiske.  Vi  kunde  endvidere  onske 
at  følge  Sporet  af  dens  Ethik,  dens  Doctriner  og  Cere- 
moni alforskrifter  i Zoroastrianismen , Christendommen 
og  Muhamedanismen , paavise  Tankeforbindelsen  med 
* Plato,  Aristoteles,  Pythagoræerne , Neoplatonikerne  og 
Gnostikerne  — ikke  at  tale  om  Spinoza  og  Schelling 
— og  endelig,  i Medicinen,  med  Hippokrates , Galen, 
Paracelsus ; men  vi  ville  blive  nødsagede  til  at  holde 
os  indenfor  en  Kreds,  der  ikke  omfatter  synderligt  Mere 
end  de  nødvendigste  Antydninger.  Vi  kunne  her  ikke 
engang  paatage  os  tilstrækkelig  at  skildre  hin  mærke- 
lige intellectuelle  Bevægelse,  som  foranledigede  de  dyg- 
tigste Aander  i en  hel  Nation  til,  trods  alle  Hindringer, 
at  samle  al  deres  Tanke  og  al  deres  Energi  i Løbet  af 
tusinde  Aar  først  til  at  skrive  og  derpaa  commentere 
en  eneste  Bog!  Vi  maae  lade  dette  til  Siden,  glemme 
det  Besvær,  hvormed  vi  have  samlet  en  Detail,  der  her 
vilde  overfylde,  og  sætte  os  som  Formaal  at  fortælle 
om  Talmuds  Fremkomst,  om  de  Skoler,  hvori 
den  voxede,  om  de  Tribunaler,  som  dømte  efter 
den,  og  om  nogle  af  de  Mænd,  som  gave  den  deres 
Aands  Præg.  Hertil  skulle  vi  føie  en  Udsigt  over  dens 
Jurisprudens,  Moral  og  Philosophi  og  anføre  endel  af 
dens  Ordsprog  og  Mundheld  — et  af  de  bedste  Midler 
til  at  bedømme  en  Tids  sædelige  Indhold. 

Engang  imellem  vil  det  blive  os  nødvendigt  at 

knytte  vor  Fremstilling  til  de  forannævnte  fjernere  Viden- 
skaber, Værker  eller  Systemer,  og  vi  maae  gjøre  det 
for  selve  Talmuds  Skyld.  Thi  dette  Værk  behøver, 
ligesom  enhver  anden  Fremtoning  af  Menneskeaanden, 
at  blive  seet  i nogen  Sammenligning  med  Gjenslande 
af  lignende  Art,  hvilket  forresten  er  Noget,  man  indtil 
den  Dag  idag  ganske  har  forsømt.  Man  har  betragtet 
Talmud  som  noget  i Verden  Enestaaende.  Men  efter- 
som den  for  en  stor  Del  er  en  Corpus  juris,  en  Lov- 
samling, men  en  Lovsamling  af  saadan  Art,  at  den 
omfatter  baade  den  borgerlige  og  criminelle,  den  kir- 
kelige og  internationale,  menneskelig  og  guddommelig 
Ret,  bør  den  sammenlignes  f.  Ex.  med  Justinians  Codex 
og  Commentarerne.  Hvad  de  Uindviede  have  antaget 
for  rabbinske  Spidsfindigheder  eller,  i Sager  angaaende 
Kjønsforhold,  for  grove  Anstød  mod  Nutidens  Smag,  vil 
ved  en  saadan  Sammenligning  staae  i et  andet  og  for 
Talmud  ingenlunde  ugunstigt  Lys.  Pandecterne,  Res- 
ponsa prudentium  og  Novellæ  burde,  ligeledes  drages 
med  i Sammenligningen,  saa  og  den  engelske  Ret,  som 
den  er  samlet  hos  Blackstone.  Talmud  er  imidlertid 
endnu  mere  end  en  saadan  Lov- Samling  eller  -Ency- 
clopædi. Den  er  en  Mikrokosmos,  der  ligesom  Biblen 
omfatter  Himmel  og  Jord.  Det  er,  som  om  al  den 
gamle  Verdens  Prosa  og  Poesi,  Videnskab,  Tro  og  Spe- 
culation  var  tilstede  her,  snart  i første  famlende  For- 
søg, snart  i store  Træk,  snart  i svag  Afglands.  Talmud 

har  sin  Oprindelse  fra  Forestillinger,  der  ere  ældre  end 
den  egenlig  «antike»  Verden,  den  har  været  i Berø- 
relse  med  de  «antike»  Folkeslag,  men  har  overlevet 
dem  og  fortsat  sin  Aandsvirksomhed.  Dette  maa  huskes. 
Men  fremfor  Alt  er  det  nødvendigt  stedse  at  have  for 
Øie,  at  den  er  en  østerlandsk  Bog,  født  i Palæstina  og 
Babylon,  til  sin  inderste  Kjerne  paavirket  af  Orientens 
Phantasi.  Man  maa  da  ved  Læsningen  følge  den  tydske 
Digter  Goethes  Anvisning: 

Willst  den  Dichter  Du  verstehen, 

Musst  in  Dichters  Lande  gehen. 

Talmuds  Oprindelse  er  samtidig  med  Folkets  Til- 
bagevenden fra  det  Babylonske  Fangenskab.  Selve  hint 
Fangenskab  er  en  af  de  mærkeligste  og  mest  myste- 
riøse Perioder  i Historien.  Vi  kjende  ikke  den  Paa- 
virkning,  som  de  Fangne  eller  Landflygtige  vare  udsatte 
for;  men  vi  vide,  at  de  førtes  til  Babylon  som  et  hen- 
synsløst, lovløst,  gudforladt  Folk  og  vendte  tilbage  som 
en  Skare  Puritanere.  Zoroasters  eller  Zerduschts  Re- 
ligion er,  uagtet  den  har  efterladt  sine  Spor  i Judaismen, 
ikke  tilstrækkelig  til  at  forklare  denne  Forvandling.  Ei 
heller  kan  man  forklare  den  af  selve  Fangenskabet. 
Mange  og  stærke  ere  rigtignok  Minderne  om  dets 
Bitterhed,  Hjemveen  lyder  endnu  til  os  igjennem  Bøn- 
ner og  Sange ; men  alligevel  vide  vi,  at  da  Befrielsens 
Time  slog,  vilde  kun  forholdsvis  Faa,  og  selv  disse 
ikke  meget  gjerne , tilbage  til  Fædrenes  Land.  Men 


Forvandlingen  er  tilstede,  synlig,  haandgribelig  — en 
Forvandling,  der  synes  os  næsten  vidunderlig.  Forhen 
havde  man  knap  givet  Agt  paa  sin  herlige  nationale 
Literatur;  nu  samledes  man  om  den  eller  dens  Lev- 
ninger med  en  lidenskabelig,  næsten  vild  Kjærlighed, 
der  ofte  viser  sig  stærkere  end  Kjærligheden  til  Hustru 
og  Barn.  De  religiøse  og  poetiske  Brudstykker,  der 
efterhaanden  samlede  sig  til  en  Enhed,  bleve  det  urygge- 
lige  Midtpunkt  for  Folkets  Liv , for  dets  Handlinger, 
Tanker  og  Drømme.  Fra  hint  Øieblik  af  og  vedva- 
rende, saagodtsom  uden  Afbrydelse,  forbleve  Nationens 
skarpsindigste  saavelsom  dens  mest  poetiske  Øine  fæ- 
stede paa  dem.  «Læs  den  og  læs  den  atter;  thi  Alt 
er  deri»,  siger  Talmud  om  Biblen.  «Ransag  Skriften« 
høre  vi  som  Gjenlyd  i det  nye  Testamente. 

Følgerne  kunde  ikke  udeblive.  Den  Undersøgelse 
og  Forklaring  af  enkelte  Punkter,  som  man  havde  be- 
gyndt for  gjensidig  Belærings  eller  Opbyggelses  Skyld, 
udviklede  sig  efterhaanden  og  næsten  umærkelig  til  en 
Videnskab,  der  tog  det  videste  Omfang.  Det  techniske 
Navn  for  denne  Undersøgelse  eller  Videnskab  findes 
allerede  i Krønikernes  Bog:  Midrasch  (af  darash, 
studere);  i vor  autoriserede  Bibel  er  Navnet  gjengivet 
ved:  Historie  (2den  Krønikernes  Bog,  Cap.  XIII,  V.  22 
og  Cap.  XXIV,  V.  27). 

Men  allerede  de  techniske  Navne,  som  fremkom, 
have  givet  Anledning  til  de  største  Misforstaaelser,  fordi 

deres  rette  Mening  ikke  ligger  i selve  Ordet,  men  i 
Betydningen,  som  dette  fik  i Praxis.  Næsten  alle  be- 
tyde Et  og  det  Samme:  Studering;  men  derefter  ud- 
vikler det  ene  af  dem  sig  til  at  betyde  en  særlig  Me- 
thode  i Studiet,  et  andet  betegner  de  Værker,  der  ere 
fremkomne  af  Studiet.  Ligesom  hos  os  Ordene  « Ar- 
bejde« , «lndersogelse))  kunne  betegne  baade  selve 
Gjerningen  og  dens  Udbytte,  saaledes  kom  Midrascb  til 
at  betyde  først  den  Handling  at  undersøge,  s aa  Under- 
søgelsens Resultat,  eg  endelig,  da  en  Del  af  dette  Re- 
sultat, Samlingen  af  Sagn,  blev  mere  populair  end  det 
Øvrige,  kom  Midrasch  væsenlig  til  at  betyde  Sagn,  For- 
tælling. 

Midrasch  betegner  altsaa  kun  en  Retning  af  Stu- 
diet. Der  var  mangfoldige  andre  Retninger,  men  fire 
Hoyed-Methoder,  for  hvilke  man  paa  ægte  orientalsk 
Maade  skabte  et  Navn  ved  at  bruge  det  persiske  Ord 
Paradis,  men  skrive  eller  tænke  sig  det  paa  den  semi- 
tiske Maade  uden  Vocaler.  Derved  fremkom  det  til- 
syneladende mysteriøse  Tegn  PRDS.  Det  første  Bogtav 
P (peschat)  betegner  den  simple  Søgen  eller  Forklaring 
i OverensstBmmelse  med  den  Grundsætning,  at  intet 
Ord  i Skriften , praktisk  taget,  har  anden  Mening  end 
den  bogstavelige,  medens  det  homiletisk  eller  paa  anden 
Maade  kan  have  utallige  andre  Betydninger.  Det  andet 
Bogstav  R (rernes)  betyder  Vink,  d.  v.  s.  Opdagelse 
af  den  Mening,  som  kan  ligge  i tilsyneladende  over- 

flødige  Bogstaver  i Biblen.  Det  var  underforstaaet , al 
den  Mening,  som  fandtes  i disse  Bogstaver,  havde  Hen- 
tydning til  Love,  som  ikke  vare  udtrykkelig  udtalte  i 
Biblen,  men  opbevarede  gjennem  Traditionen.  Denne 
Metliode  førte  efterhaanden  til  en  Slags  Mnemotechnik 
eller  en  Stenographi,  der  lignede  Romernes  Notarikon. 
Punkter  og  Noter  bleve  anbragte  i Randen  af  de  bi- 
belske Manuscripter,  og  saaledes  grundlagdes  «Massorah», 
den  diplomatisk  nøiagtige  Opbevaring  af  Texten.  — 
Ved  det  tredie  Bogstav  D (derush)  forstod  man  den 
homiletiske  Anvendelse  af  det  Forbigangne  og  Tilkom- 
mende paa  det  Nærværende,  af  Propheti  og  Historie 
paa  Virkeligheden.  Det  var  en  eiendommelig  Slags 
Prædiken  eller  Foredrag,  Blanding  af  Dialectik  og  Poesi, 
af  Parabler,  Gnomer,  Ordsprog,  Sagn  o.  s.  v.,  ganske 
som  vi  gjenfmde  den  i det  nye  Testamente.  — Det 
fjerde  Bogstav,  S (sod),  betyder  Hemmelighed,  Mysterie. 
Her  var  den  hemmelige  Videnskab,  hvori  Faa  ble  ve  ind- 
viede. Det  var  Theosophi,  Metaphysik,  Lære  om  Engle, 
en  Hærskare  af  glødende  og  vilde  Syn  paa  overjordiske 
Ting.  Svage  Gjenklange  heraf  træffes  i Nyplatonismen, 
Gnosticismen,  Kabbala  og  « Hermes  Trismegistns« . Men, 
som  sagt,  ikkun  Faa  bleve  indviede  i denne  Videnskab, 
i « Skabelsen«,  eller  « Vognen«,  som  den  ogsaa  kaldtes 
med  Hentydning  til  Propheten  Ezekiels  Syn.  Men  og- 
saa her  var  det  Ubestemtes  og  Mysteriøses  Magt  over 
den  populaire  Bevidsthed  saa  stor,  at  man  ved  PRDS 

snart  forstod  ikkun  den  fjerde  og  sidste  Methode. 
Senere,  i Gnosticismen,  kom  Tegnet  til  at  betyde  «den 
aandelige  Christus.» 

Man  liar  nu  Nøglen  til  nogenlunde  at  forstaae  en 
af  Talmuds  sælsomme  Historier.  «Fire  Mænd»,  saale- 
des  fortælles  der,  «gik  ind  i Paradis.  En  saae  og. 
døde.  En  Anden  saae  og  mistede  sin  Forstand.  En 
nedtraadte  de  unge  Planter.  Kun  den  Fjerde  traadte 
ind  med  Fred  og  gik  ud  med  Fred.»  — Navnene  paa 
alle  fire  Mænd  ere  givne;  de  vare  alle  Fire  ophøiede 
Lærere  i Talmud.  Den  tredie  af  dem,  han,  som  ned- 
traadte de  unge  Planter,  er  Elischa  ben  Abuyah,  Tal- 
muds Faust,  han,  som  i Akademiet,  medens  han  sad 
ved  sine  Læreres  Fødder,  havde  en  «profan  Bog»,  nem- 
lig Homer,  skjult  i sin  Klædning,  og  fra  hvis  Læber 
græske  Sange  aldrig  ophørte  at  lyde.  Hvorledes  denne 
Mand,  som  trods  sin  Ungdoms  Skepticisme  hævede 
sig  til  at  blive  en  af  de  første  Lovlærde,  men  derpaa 
«foer  vild»,  blev  en  Forræder  og  en  Banlyst,  hvis 
blotte  Navn  var  Gjenstand  for  Rædsel  — hvorledes 
han  en  Dag,  den  store  Forsoningsdag,  gik  forbi  Templets 
Ruiner  og  hørte  en  Røst,  der  « mumlede  som  en  Due» 
og  sagde : Alle  skulle  finde  Tilgivelse , Alle  undtagen 
Elischa  ben  Abuyah,  efterdi  han  kjendte  mig,  men  for- 
raadte  mig  — hvorledes  efter  hans  Død  en  Flamme 
ikke  vil  ophøre  at  brænde  paa  hans  Grav,  indtil  hans 
troe  Discipel,  «Lovens  Lys»,  Mei'r,  kaster  sig  over 

Graven,  idet  han  hoit  sværger,  at  han  vil  undvære  Evig- 
hedens Glæde,  hvis  han  ikke  tør  dele  den  med  sin 
Lærer,  og  ikke  vil  reise  sig,  før  Lærerens  Sjæl  har  fun- 
det Naade  og  Fred  — Alt  dette  med  flere  dertil  hørende 
Begivenheder  danner  en  af  de  mest  paafaldende  Historier 
i Talmud.  Den  sidste  af  de  fire  JYIænd  er  Akiba,  den 
mest  ophøiede,  mest  romantiske  og  heltemodigste  blandt 
Datidens  betydelige  Mænd.  Det  var  ham,  der  deltog  i 
det  store  Oprør  imod  Trajan  og  Hadrian,  og  som  bødede 
for  sin  Patriotisme  under  romerske  Bødlers  Hænder.* 

III. 

Hvad  vi  bemærkede  om  de  andre  techniske  Navne, 
om  det  Usikkre  og  Fluctuerende  i deres  Betydning, 
gjælder  ogsaa  i høi  Grad  om  selve  Navnet  Talmud. 
Det  betyder  oprindelig  ligesom  Midrasch  ikke  Andet  end 
Studium,  Belæring,  af  «lamad»,  lære;  men  derefter 
udvikles  det  til  at  betyde  en  særlig  Methode  at  lære 
eller  discutere  paa,  og  endelig  kom  det  til  at  betyde 
Jødedommens  store  Corpus  juris  eller  Lovsamling  med 
C ommentarer,  dog,  som  alt  antydet,  paa  en  saadan 
Maade,  at  heller  ikke  denne  Benævnelse  tør  tages  bog- 
stavelig. Sandheden  er,  at  Talmud  ligner  en  Lovsam- 
ling, ligesom  en  Urskov  ligner  en  hollandsk  Have. 

* En  Skildring  af  Akiba  og  hans  Tid  findes  i Ugeskriftet 
-Nord  og  Syd»,  1856,  3die  B.,  Pg.  125  og  flg. 

Overs.  Anm. 


Stor  er  en  moderne  Forskers  Forbauselse,  naar 
han  begynder  at  fordybe  sig  i det  talmudiske  Vildnis. 
Oplært  i Vestens  harmoniserende,  methodiserende  Sy- 
stemer — Systemer,  der  sammentrænge,  ordne,  classi- 
ficere  og  give  enhver  Gjenstand  dens  rette  Plads  — 
føler  han  sig  her  ganske  hjemløs.  Sproget,  Stilen, 
Methoden,  Tingenes  Følgeorden  (en  Orden,  der  ofte 
synes  os  ligesaa  logisk  som  vore  Drømme),  den  forbau- 
sende  Mængde  af  Gjenstande  og  deres  ligesaa  forbau- 
sende  hurtige  indbyrdes  Skiften  og  Vexlen,  Alt  dette 
frembringer  et  Indtryk  som  af  Chaos.  Det  er  først 
efter  nogen  Tids  Forløb,  at  den  Studerende  faaer  Oiet 
op  for  to  Hovedstrømninger  i Bogen,  Strømme,  der  un- 
dertiden synes  at  løbe  parallelle , til  andre  Tider  gyde 
sig  i hverandre,  den  ene  udgaaende  fra  Hovedet  eller 
Intelligensen,  den  anden  fra  Hjertet,  den  ene  Prosa, 
den  anden  Poesi,  den  ene  brydende  frem  med  en  Hær- 
magt af  Oplysninger  og  Beviser,  kløgtige,  fine,  haar- 
kløvende  Beviser , den  anden  udspringende  fra  hine 
Phantasiens , Følelsens , Lunets , Vemodets  Egne , for 
hvilke  vi  ikke  have  andet  Navn  end:  Gemyttet.  Begge 
disse  Strømme  havde  Midraseh  fra  Først  af  ledet  i 
Betning  af  Biblen,  og  de  fandt  snart  her  tiistækkelig 
Stof  til  at  sysselsætte  al  deres  Magt  og  Energi.  Den 
ene  Art  Aandsvirksomhed  gav  sig  ifæra  med  Lov-Ind- 
holdet af  2den,  3die  og  5te  Mose  Bog,  undersøgte, 
udviklede  og  løste  tusinde  legale  Vanskeligheder  eller 


tilsyneladende  Modsigelser.  Den  anden  Aands-  eller 
Sjæleretning,  den  phantasifulde , satte  sig  i Besiddelse 
af  Biblens  prophetiske,  ethiske,  historiske  Indhold,  men, 
besynderlig  nok , undertiden  ogsaa  af  dens  juridiske 
Del  og  forvandlede  det  Hele  til  en  umaadelig  Række  af 
Thema’er,  der  blive  næsten  musikalske  med  deres  for- 
underlige, lunefulde  Variationer. 

Den  førstnævnte  Retning  og  dens  Værk  kal- 
des H a 1 å c li  a (Regel , N orm) , den  anden  H a g g å d a 
o : Legende , Sagn , dog  ikke  ganske  i den  Betydning, 
hvori  vi  bruge  disse  Ord;  thi  endskjøndt  en  Del  af 
Haggåda  virkelig  er  Sagn,  er  meget  Andet  blot  For- 
tællinger, Allegorier,  Parabler,  der  hjalp  til  at  oplyse  et 
Spørgsmaal  eller  gjøre  en  moralsk  Sætning  indtræn- 
gende eller  blev  digtet,  snart  for  at  mildne  Discussionen, 
snart  for  at  vække  Tilhørernes  Opmærksomhed,  for  at 
oplive  og  forfriske  under  Anstrengelsen , hvorfor  ogsaa 
selve  Talmud  kalder  disse  phantasifulde  Digtninger  «en 
Kvægelse  og  Velsignelse » . 

Talmud,  der  altsaa  er  Midrasch  i videste  Omfang 
og  hovedsagelig  bestaaer  af  de  to  Elementer,  det  juri- 
diske og  det  poetiske,  er  delt  i Mischnah  og  Ge- 
ni ara  — atter  to  Navne  af  usikker,  skiftende  Mening. 
Ligesom  alle  de  andre  tecliniske  Navne,  vi  hidtil  have 
berørt,  betød  de  oprindelig  Studium,  men  kom  der- 
paa  til  at  betegne  særlige  Studier  og  særlige  Værker. 

Mischnah , af  schana  (tana) , lære , repetere , er 

allerede  i gamle  Dage  blevet  oversat  paa  Græsk  ved 
åsviSQwcrig.  den  anden  Lov.  Men  denne  Oversættelse 
er  dog  ikke  ganske  noiagtig.  Det  rette  Ord  er  Lære 
eller  Lærdom,  og  det  Samme  betegnes  ved  Gemara, 
dog  med  Bibetydning  af,  at  den  er  Fuldstændiggjorelse 
af  Mischnah,  ligesom  selve  Mischnah  er  Fuldstændig- 
gj oreisen  af  den  mosaiske  Lov.  Mischnah  danner  en 
Text , hvortil  Gemara  forholder  sig  mindre  som  et 
Scholion  end  som  en  kritisk  Udvidelse.  Mose  Lov 
vedbliver  at  danne  Baggrunden  og  Kilden  for  Mischnah. 
Det  er  Gemaras  Opgave  at  undersøge , om  Mischnah  s 
Udvikling  er  noiagtig  og  berettiget  i de  enkelte  Punk- 
ter. Der  var  aldrig  Tvivl  om , at  jo  de  fem  Mose 
Boger  vedble  ve  at  være  den  uforanderlige,  af  Guddom- 
men givne,  skrevne  Lov;  Mischnah  tilligemed  Gemara 
bleve  kaldte  den  mundlige  eller  uskrevne  Lov,  ikke 
ulig  Grækernes  ‘PtjzQcu  eller  den  romerske  Lex  non 
scripta  eller  den  engelske  Common  Law. 

Hvorfra  denne  mundlige  eller  uskrevne  Lov  havde 
sin  egenlige  Oprindelse,  er  et  af  de  dunkleste  Punkter 
i al  Jurisprudensens  Historie.  Der  maa  paa  den  Tid, 
da  Moses  gav  sine  Love  , have  været  en  Række  side- 
ordnede , forklarende  Love.  Desuden  er  det  sandsyn- 
ligt, at  de  Domme,  som  fældedes  af  det  primitive  Raad 
i Ørkenen,  af  Høvdingene,  Dommerne  og  deres  Efterføl- 
gere, bleve  Præcedenser  og  bevaredes  som  saadanne  i 
Erindringen.  Apokryphe  Skrifter,  saasom  den  4de  Esra 

Bog,  ikke  at  tale  om  Philo  og  Kirkefædrenc , lale 
om  cn  fabelagtig  Mængde  af  Bøger  eller  Love,  som 
Moses  skulde  have  givet  samtidig  med  de  5 Bøger,  og 
der  hentydes  herved  til  den  vidt  udbredte  Tro  paa,  at 
fuldstændiggjørende  Love  af  guddommelig  Oprindelse 
have  været  til  fra  umindelig  Tid.  Den  jødiske  Tradi- 
tion fører  gjennem  en  Række  af  bestemte,  navngivne 
Autoriteter  alle  disse  Love  tilbage  til  Sinai'.  Den  be- 
retter, hvorledes  Moses  efter  sit  40  Dages  hemmelig- 
hedsfulde Ophold  paa  Bjerget  underviste  Folkets  Førere 
paa  en  saadan  Maade,  at  alle  disse  Loves  Enkeltheder 
skulde  for  stedse  forblive  indgravne  paa  deres  Hjerters 
Tavler. 

Der  ligger  et  langt  Tidsrum  mellem  den  mosaiske 
Tid  og  Mischnah.  Det  er  naturligt,  at  et  Folk,  som 
ikke  blot  levede  og  udviklede  sig,  men  ogsaa  forstyr- 
redes af  mange  Kampe , maatte  komme  i mangfoldige 
nye  Situationer,  der  fordrede  ligesaa  mange  nye  Love. 
Men  herved  viste  sig  en  Vanskelighed,  som  ingen  anden 
Lovgivning  har  stødt  paa.  I despotiske  Stater  udstedes 
et  Decret  eller  en  Ukas , og  Indholdet  deraf  er  Lov.  1 
constitutionelle  Stater  møder  Parlementet,  og  hvad  dette 
vedtager  i Forening  med  Statsoverhovedet,  er  Lov.  Men 
anderledes  var  Forholdet  i den  jødiske  Republik  efter  Exilet. 
Ingen  uden  Gud  kunde  give  Love.  Blandt  de  Ting, 
man  uigjenkaldelig  havde  tabt  ved  det  første  Tempels 
Ødelæggelse , var  Oraklet , Ypperstepræstens  Lrim  og 

Thummim.  Med  Malaehi  var  den  sidste  Prophet  død. 
Det  Led  var  altsaa  brudt,  hvorved  man  til  Indførelsen 
af  en  ny  Lov  eller  til  Afskaffelsen  af  en  gammel  kunde 
faae  hin  nødvendige  høieste  Sanction,  som  intet  Stats- 
raad  og  ingen  Majoritet  kunde  erstatte.  Det  Eneste, 
som  kunde  gjores,  var  at  udlede  den  nye  Lov  af  en 
ældre  Bestemmelse,  paavise,  at  det  Nye  hidtil  havde 
ligget  skjult  i det  Gamle;  men  dette  var  ingenlunde 
let , naar  man  hverken  fra  de  Lovkyndiges  eller  fra 
Folkets  Side  var  tilbøielig  til  for  Hensigtsmæssighedens 
Skyld  at  lukke  et  Øie  for  det  Religiøse  og  strengt 
Rigtige,  og  naar  man  som  Følge  heraf  havde  visse 
Regler  for  Idledelse  og  Fortolkning,  ikke  ulig  dem, 
der  benyttedes  i de  romerske  Retsskoler  (Deductioner, 
Slutninger  a majore  in  minus,  og  omvendt,  Analogier 
o.  s.  v.).  Foruden  at  der  behøvedes  nye  Love,  indtraf 
ogsaa  Tilfælde  af,  at  en  ældre,  traditionel  Lov,  i det 
Øieblik  den  skulde  anvendes , trængte  til  Bevis  for  sin 
Gyldighed  eller  Anvendelighed  in  casu.  Og  selve  Sko- 
lerne, som  beskjæftigede  sig  med  disse  Anliggender, 
stillede  sig  i deres  rastløse  Virksomhed  en  tredie  Op- 
gave , idet  de  udtænkte  alle  mulige  Tilfælde,  der  kunde 
indtræffe  og  behøve  en  Lovbestemmelse  — altsaa  en 
videnskabelig  Retsvirksomhed.  Men  ved  alle  Opgaver- 
nes Løsning  er  Fremgangsmaaden  altid  ganske  simpelt 
en  af  to : enten  udgaaer  man  fra  en  Sætning  i Biblen 
og  udleder  heraf  den  nye  Lov,  eller  man  udgaaer  fra 

det  nye  Lovforslag  eller  den  nye  Tanke  og  søger  Sporet 
tilbage  til  den  bibelske  Autoritet  eller  guddommelige 
Kilde  ved  Hjælp  af  et  «Vink»  , (R,  remes),  der,  som 
foran  bemærket,  kan  ligge  endog  i et  enkelt,  tilsyne- 
ladende overflødigt  Bogstav. 

Denne  Fremgangsmaade : at  udlede  nye  Love  af 
gamle  ved  Hjælp  af  Vink  eller  Tegn  — et  Ord,  der, 
mærkeligt  nok,  ogsaa  bliver  brugt  af  Blackstone  i hans 
« Udvikling))  af  Loven  — , kan  i nogle  Tilfælde  være 
bleven  anvendt  med  temmelig  stor  Frihed.  Alligevel, 
uagtet  de  talmudiske  Love  praktisk  ere  ligesaa  forskjel- 
lige  fra  dé  mosaiske  som  vore  fra  Kong  Knuds  eller 
Justinians  Codex  fra  de  tolv  Tavlers  Love,  vil  man 
dog  finde,  at  Biblen  i alle  Tilfælde  er  bleven  spurgt 
tilraads  med  største  Omhyggelighed , og  at  man , selv 
hvor  man  har  holdt  sig  til  Bogstavet,  ogsaa  har  været 
tro  imod  Aanden.  Den  Barskhed,  som  gaaer  igjennem 
den  criminale  Del  af  Mose  Bog,  er  ofte  bleven  bety- 
delig mildnet;  mange  Bud,  som  vare  bievne  uprak- 
tiske, ere , uden  at  blive  ligefrem  afskallede , satte  ud 
af  Kraft  ved  Tilføielsen  af  nye  Formaliteter;  men  den 
store  Magt,  som  var  overgiven  « hine  Dages  Dommere », 
er  anvendt  saa  lidt  som  mulig  og  med  stor  Sarnvit- 
tighedsfuldhed. 

Lov-  og  Retsudviklingen  var  i de  Skriftlærdes 
Hænder,  og  det  nye  Testamente  siger  ogsaa  om  dem, 
at  de  «sidde  i Moses  Stol«.  Vi  komme  strax  til  at 

tale  om  Pharisæerne,  der  ofte  nævnes  i samme  Betyd- 
ning som  de  Skriftkloge.  Men  først  maae  vi  skjelne 
imellem  de  forskjellige  Betydninger,  som  Navnet  «de 
Skriftlærde«  havde  i forskjellige  Perioder;  thi  der  var 
tre  Trin  i den  mundlige  Udvikling  af  den  talmudiske 
Lov,  og  hvert  af  dem  er  betegnet  med  en  særskilt 
Classe  af  Lærde. 

Den  første  Række  af  disse  Lærde  — hvis  Tid 
falder  mellem  Hjemkomsten  fra  Babylon  og  de  græsk- 
syriske Forfølgelser,  220  før  Christus  — havde  frem- 
for Alt  til  Opgave  at  bevare  den  hellige  Text,  som  den 
endnu  var  til  efter  de  mange  Ulykker.  De  « opregnede« 
ikke  blot  Buddene,  men  Ordene,  Bogstaverne,  Tegnene, 
og  værnede  saaledes  imod  alle  fremtidige  Forvansknin- 
ger. De  havde  dernæst  at  forklare  Buddene  i Overens- 
stemmelse med  de  uskrevne,  traditionelle  Love,  hvis 
Opbevarere  eller  Kar  de  vare.  De  underviste  Folket, 
prædikede  i Synagogerne , lærte  i Skolerne.  Endelig 
reiste  de  i Kraft  af  egen  Autoritet  visse  «Gjærder», 
d.  v.  s.  gave  saadanne  nye  Forskrifter,  som  de  troede 
nødvendige  for  Haandhævelsen  af  de  gamle.  Disse  Mænds 
Gjerning  — de  bleve  kaldte : Mændene  af  den  store 

Synagoge  — er  .vel  betegnet  ved  deres  Valgsprog: 
«Drag  Omsorg  for  lovlige  Bestemmelser,  udsend  mange 
Disciple,  sæt  et  Gjærde  rundt  om  Loven«.  Endnu 
mere  betegnende  ere  de  Ord  af  den  sidste  i deres 
Række,  af  den  eneste,  hvis  Navn  er  kommet  til  os 

ved  Siden  af  Ezra  og  Nehemiah  — de  formentlig  første 
Skriftlærde  — , nemlig  Simon  den  Retfærdige.  Han 
sagde:  «Verden  hviler  paa  tre  Piller:  Lov,  Bøn,  Barm- 
hjertighed«. 

Efter  de  Skriftlærde  i egenlig  Forstand  komme 
de  saakaldte  Lærere  eller  Gjentagere , ogsaa  kaldede 
Banai'm,  Bygmestere,  fra  220  f.  Chr.  til  220  efter  Chr. 
I dette  Tidsrum  falder  den  maccabæiske  Revolution, 
Christi  Fødsel,  Templets  Ødelæggelse,  Opstanden  mod 
Hadrian,  Folkets  fuldstændige  Adsplittelse.  I hine  440 
Aar  var  Palæstina  først  under  Persernes , derpaa  under 
Ægypternes,  Syrernes,  Romernes  Vælde.  Men  Lovvær- 
ket, der  hører  til  denne  Periode,  standsede  aldrig  fuld- 
stændig. Hvor  mørke  Tiderne  end  vare,  vedbleve  Sko- 
lerne deres  Studier.  Den  ene  efter  den  anden  af  Læ- 
rerne døde  som  Martyr , Akademibygningerne  bleve 
jevnede  med  Jorden,  theoretisk  og  praktisk  Beskæf- 
tigelse med  Loven  straffedes  med  Døden  — men  intet 
Øieblik  findes  den  levende  Tradition  brudt.  Med  sit 
sidste  Aandedræt  udvalgte  og  ordinerede  Læreren  sin 
Efterfølger ; for  hvert  Akademi , der  lagdes  i Aske  i 
Palæstina,  reiste  sig  tre  i Babylonien;  Lovarbeidet  gik 
sin  ustandselige  Gang  uden  Hensyn  til  nogen  Fare. 

De  fornemste  Lærere  og  Repræsentanter  for  Stu- 
diet af  den  guddommelige  Ret  vare  Præsidenten  og 
Vicepræsidenten  for  den  høieste  lovgivende  Forsamling, 
Synedriet  eller,  som  det  kaldes  paa  Aramæisk : San- 

bedr  in.  Præsidenten  kaldtes  Nasi.  Fyrste;  Vicepræsi- 
denten Ab-Beth-Din  o:  Domhusets  Fader.  Der  var  tre 
Synedrier : det  store  og  de  to  smaa.  Naar  det  nye 
Testamente  omtaler  «Præsterne,  de  Ældste  og  de  Skrift- 
kloge)), mener  det  altid  det  store  Sanhedrin.  Det  var 
det  høieste  Tribunal  i geistlige  og  civile  Sager.  Det 
bestod  af  71  Medlemmer,  valgte  iblandt  de  fornemste 
Præster,  Stammernes  og  Familiernes  Overhoveder  og 
de  Lærde,  d.  v.  s.  Skrift-  eller  Retslærde.  Det  var 
ikke  en  let  Sag  at  blive  valgt  til  Medlem  af  dette  høie 
Raad.  Candidaten  maatte  udmærke  sig  baade  aandig 
og  legemlig,  turde  hverken  være  for  ung  eller  for 
gammel  og  maatte  være  vel  bekjendt  med  «Loven». 

Men  hvad  var  « Loven«  ? Naar  man  læser  om 
«.Loven»,  om  Mestere  eller  Doctorer  i Loven  (Rabbi’er), 
gjør  man  sig  neppe  en  Forestilling,  der  svarer  til  den 
Betydning,  hvori  Ordet  bruges  i det  gamle  og  nye 
Testamente.  Det  maa  huskes,  hvad  vi  forresten  alle- 
rede have  antydet,  at  man  herved  forstod  Indbegrebet 
af  al  Viden,  og  det  simpelt  af  Grund,  at  alle  Kund- 
skaber toges  i Beslag  til  Lovens  Forstaaelse.  Moses  havde 
f.  Ex.  paalagt  Indskrænkninger  med  Hensyn  til  Reiser 
om  Sabbathdagen ; som  Følge  deraf  maatte  man  ud- 
maale  Veilængder  og  behøvede  Mathematiken.  Frø, 
Planter  og  Dyr  maatte  studeres  i Henhold  til  de  mange 
Forskrifter  dem  vedkommende:  man  behøvede  Natur- 
videnskaben. Dernæst  var  der  rent  hygieiniske  Bestem- 

melser,  som  nødvendiggjorde  Rekjendtskab  med  al  Ti- 
dens Lægevidenskab.  «Aarstiderne»  og  Festdagene 
fastsattes  efter  Maanephaserne : man  maatte  studere 
Astronomi.  Og  da  Republiken  mod  sin  Villie  efterhaan- 
den  kom  i Berørelse  med  Grækenland  og  Rom,  maatte 
Kjendskab  til  deres  Beliggenhed,  Historie  og  Sprog 
føies  til  Kundskaberne  om  Persien  og  Babylon.  Det 
var  kun  en  lille  Flok  velsindede , men  indskrænkede 
Folk,  de  saakaldte  Essæere,  som  ikke  vilde  finde  sig  i, 
at  man  tilbagekaldte  visse  tidligere  «Fare-Deereter». 
Da  hellensk  Hedningedom  i dens  mest  forføreriske 
Skikkelse,  paa  de  syriske  Kampes  Tid,  havde  gjort 
Erobringer  endog  i «den  hellige  Vingaard«  og  truede 
med  at  undergrave  al  Fæ drelandskj ærlighed  og  Uafhæn- 
gighedsfølelse, havde  man  udstedt  hine  Decreter,  udtalt 
Forbandelse  over  al  Hellenisme , ligesom  Tydskerne 
under  det  franske  Herredømme  hadede  den  blotte  Lyd 
af  Fransk,  eller  som  Engelskmænd  endnu  for  ikke 
længe  siden  saae  med  Mistanke  paa  alt  Fremmed. 
Men  saasnart  Faren  fjernede  sig,  indtog  græsk  Sprog 
og  Dannelse  igjen  sin  høie  Rang  baade  i Skolen  og  i 
Familierne,  ligesom  man  overhoved  med  Styrke  udhæ- 
vede en  Slags  Sjæleslægtskab  mellem  Hebraisk  og 
Græsk,  mellem  «Thalith  og  Pallium»*,  mellem  Sem 


" Særkjendet  ved  de  to  Nationers  Dragter. 

Overs.  Anni. 

og  Japhet,  «der  tilsammen  vare  bievne  velsignede  af 
Noah  og  altid  vilde  blive  velsignede  i Forening«.  Men 
hvorledes  end  Tidsstemningerne  kunde  forandre  sig, 
saa  er  det  indlysende,  at  et  Medlem  af  Sanhedrin 
maatte  have  gode  Sprogkundskaber.  Han  turde  ikke 
være  afhængig  af  en  Tolk  og  hans  maaskee  upaalide- 
lige  Oversættelse.  Og  foruden  Bekjendtskab  med  alle 
hine  Kundskaber,  foruden  Indvielse  i Videnskaben, 
behøvede  han  ogsaa  Kundskab  om  dens  phantastiske 
Skygger,  Astrologi,  Magi  o.  desl.,  for  at  han  som  Lov- 
giver og  Dommer  ikke  skulde  staae  udenfor  Folkefø- 
lelsen  med  Hensyn  til  disse  vidt  udbredte  « Kunster«. 
Proselyter,  Gildinge,  Frigivne  vare  strengt  udelukkede 
fra  Raadet,  ligesaa  Spillere,  Væddemaalsfolk,  Penge- 
udlaanere  og  Personer,  der  drev  ulovlig  Handel.  Endelig 
var  der  foruden  de  alt  nævnte  Aldersbestemmelser  og 
foruden  den  Betingelse,  at  han  skulde  være  Israelit  af 
rent  Blod,  overordenlig  smukt  tilføiet  som  Regel,  at  et 
Medlem  af  Synedriet  skulde  være  Ægtemand  og  Fader: 
for  ham  som  Dommer  vilde  Sløret  blive  draget  fra 
Familielivet  og  dets  Ulykker;  han  skulde  see  paa  det 
med  Sympathi  og  Alvor. 

Om  Synedriets  praktiske  Behandling  af  Justitsen 
ville  vi  have  at  tale,  naar  vi  komme  til  selve  Corpus 
juris.  Vi  maae  nu  standse  et  Øieblik  ved  de  Skoler 
og  Akademier,  som  vi  gjentagende  have  berørt,  og  hvis 
Blomst  og  Hoved  Synedriet  var. 

Firsindstyve  Aar  for  Christus  blomstrede  Skoler 
over  det  hele  Land;  Undervisning  var  paabudt  ved 
Lov.  Medens  der  før  det  babyloniske  Fangenskab  ikke 
findes  i Sproget  en  eneste  Benævnelse  for  Skole,  er 
der  efter  den  Tid  et  Dusin  Navne.  Vi  anføre  nogle 
faa  af  de  folkelige  Mundheld  fra  den  Tid,  hvoraf  kan 
sees  den  store  Retydning , som  Undervisningen  havde 
faaet  i Nationens  Liv.  — «Jerusalem  blev  ødelagt, 
fordi  Ungdommens  Undervisning  blev  forsømt ».  — 

«Verden  bliver  frelst  ved  Skolebørnenes  Aandedræt » . — 
«Endog  for  Templets  Genopbyggelses  Skyld  tør  Under- 
visningen ikke  afbrydes«.  — « Studium  er  mere  for- 
tjenstligt end  BrændofTer«.  — « En  Lærd  er  større  end 
en  Prophet«.  — «Du  skal  ære  Din  Lærer  høiere  end 
Din  Fader.  Din  Fader  satte  Dig  i denne  Verden ; 
men  Din  Lærer  viste  Dig  Veien  til  den  kommende. 
Salig  den  Søn,  som  lærte  af  sin  Fader,  han  skal  ære 
ham  baade  som  Fader  og  som  Lærer;  salig  den  Fader, 
der  underviser  sin  Søn». 

Collegierne  eller  Kallah’s*  traadte  kun  sammen 
nogle  Maaneder  aarlig.  Tre  Uger,  før  de  begyndte, 


Dette  er  et  interessant  Ord.  Det  kan  enten  betyde 
«Bruden»,  d.  v.  s.  Videnskaben,  den  meget  Attraaede  og 
vanskelig  Erhvervede,  eller  det  kan  være  en  forvansket 
Udtale  af  det  græske  o/6krh  eller  det  kan  komme  af 
Kol  og  altsaa  betyde  netop  det  Samme  som  vort  Uni- 
versitet, Helheden  af  samtlige  Faciliteter. 

forberedte  en  Lærer  Studenterne  til  at  hore  Rectorens 
Foredrag;  men  een  Lærer  blev  snart,  formedelst  An- 
tallet af  de  Studerende , ikke  tilstrækkelig , og  der  an- 
sattes indtil  syv.  Men  Maaden  at  undervise  paa  var 
helt  forskjellig  fra  den,  der  bruges  paa  vore  Univer- 
siteter. Professoren  holdt  ikke  Foredrag,  som  Tilho- 
rerne , for  at  tale  med  Faust , kunde  bekvemt  tage 
hjem  med  sig  i Sort  paa  Hvidt.  Alt  var  Liv,  Bevæge- 
lighed, Debat;  det  ene  Spørgsmaal  modte  det  andet; 
Svar  bleve  givne  i Allegorier,  Parabler ; Studenten  blev 
veiledt  til  at  hjælpe  sig  selv  frem  gjennem  Deduction, 
altsaa  en  Methode,  der  lignede  den  Sokratiske.  Det 
nye  Testamente  forsyner  os  med  mange  Exempler  paa 
Datidens  Undervisningsmaade. 

Den  høieste  Rang  indtoge  i Folkets  Øine  ingen- 
lunde Præsterne  — om  hvis  Betydning  man  i det  Hele 
har  meget  skjæve  Meninger  — ei  heller  «de  Adelige«, 
men  Mestrene  i Loven,  «de  Vise«  eller  «de  Vises 
Disciple«.  Mange  af  de  mest  udmærkede  Doctorer 
vare  simple  Haandværksfolk : Teltmagere,  Sandalmagere, 
Vævere,  Tømmermænd,  Garvere,  Bagere,  Rokke.  En 
Præsident  for  Synedriet  blev  afsat  formedelst  sit 
Overmod  og  maatte  selv  gaae  og  bringe  Melding  til 
den,  der  var  valgt  til  hans  Efterfølger.  Han  fandt  ham 
ganske  sværtet  midt  imellem  sine  Kuldynger.  Hvad 
man  hadede  mest  af  Alt,  var  Lediggang  og  Askese; 
selv  Fromhed  og  Lærdom  bleve  ikkun  agtede  , naar  de 

foreneiles  med  legemligt  Arbeide.  «Det  er  godt  at 
føie  et  Haandværk  til  Dine  Studier ; det  vil  frie  Dig  fra 
Synd».  — «Haandværkeren,  der  sidder  ved  sit  Arbeide, 
behøver  ikke  at  reise  sig  for  den  største  Doctor».  — 
«Større  er  den,  som  lever  af  sit  Arbeide,  end  den, 
som  blot  frygter  Gud».  — Disse  ere  nogle  af  de 
Mundheld,  der  betegne  hin  Tid. 

Den  høie  Plads,  man  anviste  Arbeidet,  forebyggede 
paa  detf  ene  Side  en  slavisk  Beundring  for  Lærdom, 
paa  den  anden  Side  tjente  den  til  at  modarbeide  visse 
asketiske  Tilbøieligheder  i Folkenaturen.  Der  var  i saa 
Henseende  altid  nogen  Fare  forhaanden.  Da  Templet 
var  brændt,  var  der  Nogle,  som  ikke  længer  vilde 
spise  Kjød  eller  drikke  Yin.  En  af  de  Lærde  søgte  at 
bringe  dem  til  Fornuft;  men  de  svarede  grædende: 
«Engang  blev  Øfferkjødet  brændt  paa  Herrens  Alter; 
nu  er  Alteret  omstyrtet;  engang  blev  Vinen  udgydt  for 
Herren,  det  skeer  ikke  mere».  — Den  Lærde  svarede: 
«Men  I spise  jo  Brød;  der  blev  ogsaa  offret  Brød» . — 
De  sagde:  «Du  har  Ret,  Mester;  saa  ville  vi  ophøre 

at  spise  Brød».  — «Men  I spise  Frugter;  Aarets 
Førstegrøde  af  Frugter  blev  offret)).  — «Saa  ville  vi 
ophøre  at  spise  Frugt«.  — «Men  I drikke  Vand;  der 
blev  ogsaa  udgydt  Vand  for  Herren)).  Saa  vidste  de 
ikke,  hvad  de  skulde  svare,  og  saa  bragte  han  deres 
Sind  i Ligevægt  ved  at  udhæve  for  dem,  at  Han,  som 
havde  ødelagt  Templet,  vilde  ogsaa  gjenopbygge  det,  og 

at  Sorg  og  Bedrøvelse  vel  havde  sin  Ret,  men  ikke 
turde  svække  Legemets  Evne  til  Arbeide. 

En  anden  charakteristisk  Historie  er  om  den  Vis- 
mand. som  paa  et  Torv,  der  var  fuldt  af  Folk.  pludselig 
mødte  Propheten  Elias  og  spurgte  ham,  hvem  blandt 
den  store  Mængde  der  skulde  blive  frelst.  Propheten 
udpegede  først  en  sælsomt  udseende  Fangevogter, 
fordi  han  var  mild  imod  Fangerne,  dernæst  et  Par 
Personer,  der  kom  gaaende  i munter  Samtale.  Visman- 
den ilede  hen  til  dem  og  spurgte,  hvilke  deres  frelsende 
Gjerninger  vare;  men  de  svarede:  «Vi  ere  ikke  Andet 
end  fattige  Arbeidsfolk.  Alt,  hvad  vi  kunne  sige  om 
os  selv,  er,  at  vi  altid  have  et  fornøiet  Sind.  Møde 
vi  Nogen,  som  er  bedrøvet,  tale  vi  til  ham,  for  at  han 
skal  glemme  sin  Sorg,  og  see  vi  to  Mænd  uenige,  gaae 
vi  imellem  og  søge  at  overtale  dem  til  at  blive  gode 
Venner.  Andet  kunne  vi  ikke  sige  til  vor  Gunst. » 

Før  vi  forlade  denne  Periode  af  Mischnahs  Udvikling, 
have  vi  endnu  at  omtale  et  Par  Anliggender.  I dette 
Tidsrum  opstod  Christendommen,  og  vi  tør  ikke  forbi- 
gaae  Leiligheden  til  at  sige  nogle  oplysende  Ord  om 
Forholdet  mellem  Christendommen  og  Talmud  — et 
Emne,  der  i den  senere  Tid  hyppig  er  blevet  bragt  paa 
Bane.  Vare  ikke  de  almindelige  Forestillinger  om  For- 
skjellen  mellem  Christendom  og  Jødedom  saa  over- 
maade  forvirrede , vilde  man  ikke  blive  overrasket  af 
de  slaaende  Paralleller  mellem  den  hellige  Skrift  og 

Talmud.  Den  nye  Testamente,  der,  som  Lightfoot  siger, 
«blev  skrevet  af  Jøder,  blandt  Jøder,  for  Jøder»,  kan 
kun  tale  sin  Tids  Sprog  baade  i Henseende  til  Form 
og  i visse  Maader  i Henseende  til  Indhold.  Der  er 
desaarsag  mange  flere  afgj ørende  Berøringspunkter  mellem 
Evangelierne  og  Talmud,  end  Præsterne  nu  erkjende. 
Saadanne  Ord  som:  « Forløsning«,  «Daab»,  «Naade», 

«Tro»  , « Frelse » , «Gjenfødelse»,  « Menneskets  Søn», 

«Guds  Søn»,  ((Himmerigs  Rige»,  bleve  ikke,  som  man 
er  tilbøielig  til  at  troe,  opfundne  af  Christendommen, 
men  vare  Hverdagsord  i den  talmudiske  Jødedom  og 
fik  kun  ved  Christendommen  en  høiere  og  renere  Be- 
tydning. Ikke  mindre  bitter  end  det  nye  Testamente 
er  selve  Talmud  imod  dem,  der  tjene  Gud  med  Læ- 
berne , imod  dem , der  gjøre  Loven  til  en  Byrde  for 
Folket,  imod  Præster  og  Pharisæere.  De  Mysterier,  der 
ligge  til  Grund  for  den  nye  Tro , ere  en  Sag  for  sig ; 
det  Ethiske  er,  betragtet  i store  Træk,  aldeles  fælles  for 
den  nye  og  den  'gamle  Tro.  Den  store  Sætning : 
«Gjør  imod  Andre,  som  Du  vil,  at  de  skulle  gjøre  imod 
Dig»  — hvilken  Kant  energisk  har  bekæmpet  fra  et 
philosophisk  Standpunkt  — citeres  som  et  gammelt, 
bekjendt  Ord,  «der  omfatter  al  Loven»,  af  Hillel,  Syne- 
driets  Præsident,  ved  hvis  Død  Jesus  var  ti  Aar  gammel. 
En  Anledning  til  de  urimeligste  Misforstaaelser  har  væ- 
ret, at  man  dels  har  forvexlet  enkelte  Individer  eller 
enkelte  Classer  med  et  helt  Folk , dels  har  antaget,  at 

Jødedommen  paa  Christi  Tid  var  den  samme  som  Jøde- 
dommen i Ørkenen  eller  paa  Dommernes  Tid.  Jøde- 
dommen paa  Christi  Tid  — hvilken  den  nuværende 
Jødedom  staaer  meget  nær , væsenlig  paa  Grund  af 
Talmud  — ligner  ikke  mere  de  fem  Mose  Bøgers  Jøde- 
dom. end  det  nuværende  England  ligner  William  Ru- 
fus’s England  eller  Platos  Grækenland  Argonauternes 
Grækenland.  Det  er  Christendommens  Hæder,  at  den 
har  bragt  de  herlige  Spirer,  der  laae  skjulte  i Skolerne 
og  i de  Lærdes  «tause  Menighed«,  ud  imellem  alle 
Folk.  til  alle  Classer,  endog  til  de  Spedalske.  Den 
Frugt,  som  deraf  er  voxet  op  for  Menneskeheden,  be- 
høve vi  ikke  her  at  prise.  Men  det  er  en  umaadelig 
Feiltagelse , at  en  Hævnens  Gud  pludselig  blev  ofløst 
af  en  Kjærlighedens  Gud.  «Du  skal  elske  Din  Næste 
som  Dig  selv«,  er  en  Sætning,  som  vor  Frelser  lærte 
sine  Disciple,  men  som  allerede  var  udtalt  i det  gamle 
Testamente.  »Loven«  blev,  som  vi  allerede  have  seet 
og  endnu  tydeligere  skulle  see,  udviklet  til  en  vidun- 
derlig, maaskee  i nogle  Punkter  smaalig  Fuldkommen- 
hed, men  kun  som  en  Regulator  for  ydre  Gjerninger. 
«Hjertets  Tro«,  det  Punkt,  som  Paulus  lægger  saa  stor 
Vægt  paa,  var  Noget,  som  Pharisæerne  satte  høiere  end 
de  ydre  Gjerninger.  Det  var,  sagde  de,  Noget,  der 
ikke  lod  sig  paalægge  ved  noget  Bud.  «Enhver  Ting«, 
sagde  et  af  deres  Ordsprog  eller  Mundheld,  «er  i Him- 
lens Haand  undtagen  Frygt  for  Himlen.« 

Talmud  siger:  « Sex  hundrede  og  tretten  Bud  skulde 
Moses  give  Folket.  David  indskrænkede  dem  til  elleve, 
nemlig  i den  15de  Psalme : Herre,  hvo  skal  være  til 
Herberge  i Dit  Paulun?  Hvo  skal  boe  paa  det  hellige 
Bjerg?  Den,  som  vandrer  retfærdig  o.  s.  v.  — Pro- 
pheten  Esaiah  indskrænkede  dem  til  sex  (Gap.  XXXIII, 
V.  15):  Den,  som  vandrer  i Retfærdigheden,  og  som 
taler  Oprigtigheden  o.  s.  v.  — Propheten  Micah  ind- 
skrænkede dem  til  tre  (Cap.  VI,  V.  8) : Hvad  Andet  kræver 
Herren  af  Dig  end:  at  gjøre  Ret  og  at  elske  Miskund- 
hed og  at  ydmyge  Dig,  at  vandre  med  Din  Gud.  — 
Esaiah  bragte  dem  endvidere  ned  til  to  (Cap.  LVI,  V.  1) : 
Holder  Ret  (Dom)  og  gjører  Retfærdighed.  — Endelig 
Amos  (Gap.  V,  V.  4)  sammenfattede  dem  alle  i et 
Eneste:  Søger  mig,  saa  skulle  I leve.« 

Med  Hensyn  til  selve  «Pharisæerne»  kan  der 
næppe  gives  nogen  større,  skjøndt  ældgammel  Fejlta- 
gelse end  den,  at  de  vare  en  Sect,  hadet  af  Christus 
og  Apostlene.  De  vare  ikke  en  Sect,  saa  lidt  som  de 
romerske  Katholiker  ere  en  Sect  i Rom  eller  Prote- 
stanterne en  Sect  i England,  og  de  vare  ikke  alle  uden 
Forskjel  Gjenstand  for  det  Had  fra  Ghristi  og  Apost- 
lenes Side , som  nogle  stærke  Udtryk  i Evangelierne 
hentyde  paa.  Thi  «Pharisæerne»  vare  paa  den  Tid  — 
til  Trods  for  Josephus  — ganske  simpelt  Folket  i Mod- 
sætning til  «den  herodianske  Surdeig«  , «de  høiere 
Classer» , bestaaende  af  sadducæiske  Fritænkere,  der 

fortrinsvis  lagde  Vægt  paa  OfTre  og  Tiender  — hvilke 
de  selv  eiede  — men  nægtede  Sjælens  Udødelighed,  og 
forresten  findes  ikkun  kortelig  nævnte  i Skriften.  Ud- 
trykket «de  Skriftkloge  og  Pharisæerne » , bliver  aldeles 
misforstaaet  som  gjældende  en  Classe  og  denne  Classe 
i sin  Helhed.  Der  kan  aldeles  ikke  være  Tvivl  om, 
at  iblandt  de  ægte  Pharisæere  fandtes  de  mest  patrio- 
tiske , mest  høisindede  og  mest  udviklede  Førere  for 
Fremskridtspartiet.  Lovens  Udvikling  var  for  dem  ikkun 
et  Middel  til  at  vedligeholde  « Aanden » i Modsætning  til 
«Yerden »,  levendegjøre  og  opflamme  den,  og  at  hævde 
hver  Tids  Ret  til  at  fortolke  de  verdslige  Bud  overens- 
stemmende med  Tidens  Fornødenheder.  Men  at  der  i 
Flokken  var  mange  sorte  Faar,  som  droge  Nytte  af 
den  Anseelse,  hvori  Pharisæernavnet  stod,  er  Noget,  som 
fremgaaer  af  hyppige  Klager  og  Angreb  i Datidens  Li- 
teratur:  Talmud  optræder  endog  med  mere  Bitterhed 

og  Sarcasme  end  selve  det  nye  Testamente  imod,  hvad 
den  kalder  «Pharisæernes  Pest»,  «de  Sminkede«,  «de, 
som  gjøre  Ondt  lig  Simri,  men  forlange  at  belønnes 
som  Pinehas »,  «som  prædike  skjønt,  men  ingenlunde 
handle  skjønt«.  Talmud  indeholder  en  Parodi  paa  deres 
overdrevne  logiske  Rubricering  og  deres  samvittigheds- 
fulde Inddelinger  og  Under-Inddelinger.  Den  inddeler 
skjemtende  selve  Pharisæerne  i syv  Classer,  af  hvilke 
kun  en  er  værdig  til  at  bære  Navnet.  Disse  Classer 
ere:  1.  De,  som  af  verdslige  Hensyn  opfylde  Buddene. 

2.  De,  som  tage  smaa  Skridt  og  sige:  Vent  et  Øieblik 
paa  mig,  jeg  har  endnu  en  god  Gjerning  at  gjøre. 

3.  De,  som  støde  Hovedet  mod  en  Mur  for  at  undgaae 
Synet  af  en  Kvinde.  4.  De,  som  have  deres  Embeds- 
klæders Hellighed.  5.  De,  som  anraabe  Dig  om  at 
nævne  endnu  en  Pligt,  de  kunne  opfylde.  6.  De,  som 
kun  af  Frygt  for  Gud  gjøre  Ret.  Den  eneste  virke- 
lige og  sande  Pharisæer  er  den,  der  «af  Kjærlighed  til 
vor  Fader,  som  er  i Himlen,  stræber  at  gjøre  hans 
Villie. » 

Blandt  denne  Periodes  hovedsagelig  «pharisæiske» 
Lærere,  hvis  Navne  ere  bievne  bevarede , og  hvis  Liv, 
om  end  kun  i Brudstykker,  kjendes  af  os,  var  der 
nogle  af  de  mest  udmærkede  Mænd,  Mænd,  ved  hvis 
Fødder  de  første  Christne  sad,  og  hvis  Udtalelser  vise, 
at  de  vare  udrustede  med  mere  end  sædvanlig  Visdom, 
Blidhed  og  Mod  — Udtalelser,  hvis  Oprigtighed  de  fik 
mere  end  Leilighed  nok  til  at  bevise  i Handling. 

IV. 

Efter  dette  Forsøg  paa  i korte  Træk  at  give  en 
Forestilling  om  den  sjælelige  Atmosphære , hvori  Lov- 
bogen blev  til,  vende  vi  igjen  tilbage  til  denne. 

Antallet  af  Forskrifter,  Paalæg,  Anordninger,  For- 
bud, gamle  og  nye,  traditionelle  og  fortolkede  ud 
af  Traditionen,  var  efter  otte  hundrede  Aars  For- 
løb voxet  saa  umaadelig,  at  man  ikke  længer  var 

istand  til  at  beherske  dem  i deres  uordnede  og , hvad 
særlig  maa  udhæves,  uskrevne  Tilværelse.  I vor  Tid 
vil  man  knap  kunne  forstaae,  at  disse  Tusinder  af  Lov- 
bud ikke  vare  nedskrevne,  at  Læreres  og  Disciples 
Hukommelse  var  deres  eneste  Gjemmested.  Tre  Gange,  i 
forskjellige  Tidsrum,  gjorde  fremragende  Lærde  Forsøg  paa 
at  ordne  og  fortætte  dem,  og  først  den  tredie  lykkedes 
Arbeidet.  Hillel  den  Ældre,  under  hvis  Præsidentskab 
Christus  blev  født,  gjorde  det  første  Forsøg.  Denne 
Hillel,  ogsaa  kaldet  den  anden  Ezra,  var  født  i Baby- 
lon. Tørst  efter  Viden  førte  ham  til  Jerusalem.  Han 
var  ifølge  Sagnet  saa  fattig,  at  han  engang,  da  han  ikke 
kunde  betale  Akademiets  Portner  den  sædvanlige  lille 
Drikkepenge , krøb  op  i Vindueskarmen  for  at  lytte 
udefra.  Men  det  var  en  kold  Aften,  og  der  faldt 
Sne.  Man  fandt  ham  liggende  bevidstløs  i Karmen 
og  bragte  ham  tillive  igjen.  Dette  tildrog  sig  en  Sab- 
bath,  og  man  havde  brudt  Sabbathloven  for  at  arbeide 
paa  ham,  hvilket  aldeles  stemmer  med  Talmud,  der 
siger,  at  Hensynet  til  Sabbathen  altid  bør  vige,  naar 
et  Menneske  er  i Fare.  Man  tør  overtræde  Sabbathen 
endog  for  det  mindste  Barns  Skyld;  thi,  siger  Talmud, 
det  lille  Barn  vil  voxe  op  og  overholde  mangen  Sab- 
bath  til  Gjengjæld  for  den  ene , Du  bryder  for  dets 
Skyld.  — Her  er  Stedet  til  i Korthed  at  berigtige  de 
almindelige  Forestillinger  om  den  jødiske  Sabbath,  som 
om  den  skulde  være  noget  Tungt  og  Mørkt.  Den  var 

netop  del  Modsatte,  en  Fryds  og  Glædes  Dag,  en  Fest- 
dag , som  man  skulde  ære  med  sine  bedste  Klæder, 
med  god  Spise  og  god  Yin,  med  Lys  og  Kryderier. 
Men  der  er  klogelig  tilføiet : Hellere  leve  paa  Sabbathen 
som  paa  den  tarveligste  Hverdag  end  være  afhængig 
iif  en  anden  Mand.  Dog  dette  kun  i Forbigaaende. 

Hillel  blev  Præsident  omtrent  30  Aar  før  Christi 
Fødsel ; men  man  kan  ikke  nævne  hans  Gjerning  som 
Lovgiver  uden  at  sige  Noget  om  hans  Charakter,  om 
hans  Blidhed,  Ydmyghed  og  Fromhed,  der  saa  tidt  om- 
tales i Talmud.  Nogle  af  hans  egne  Udtalelser  ville 
imidlertid  give  det  bedste  Bidrag  til  hans  Charakteristik, 
«Vær  en  Diseipel  af  Aron,  en  Ven  af  Fred,  en  Arbei- 
der  for  Endrægtighed , velsindet  mod  alle  Mennesker, 
og  drag  dem  til  Loven  med  Kj ærlighed. » — «Tro  ikke  paa 
Dig  selv  før  paa  Din  Dødsdag.«  — «Døm  ikke  Din 
Næste,  før  Du  har  været  i hans  Sted.«  — «Hvo  der 
ikke  stiger  i Kundskab,  synker.«  — «Hvo  der  vil  drage 
verdslig  Fordel  af  Videnskaben,  omkommer.«  — Han 
pleiede  at  haste  hjem,  saasnart  han  havde  endt  sine 
Foredrag.  Naar  han  blev  spurgt  om,  hvorfor  han 
skyndte  sig  saa  meget,  svarede  han,  at  han  skulde 
drage  Omsorg  for  sin  Gjæst.  Men  da  man  tilsidst  vilde 
vide  Navnet  paa  hans  Gjæst,  svarede  han,  at  det  var 
hans  Sjæl:  den  var  her  idag,  kunde  reise  imorgen.  •»— 
En  Dag  kom  en  Hedning  til  Schammai , Professoren 
ved  et  Akademi,  der  rivaliserede  med  Hillels,  og  spurgte 

ham,  om  han  kunde  lære  ham  hele  Loven,  medens 
han  stod  paa  et  Ben.  Den  vredne  Schammai  kastede 
Spørgeren  paa  Døren.  Saa  gik  han  til  Hillel  og 
gjorde  ham  det  samme  Spørgsmaal,  og  Hillel  svarede 
ham  da  med  det  nu  saa  berømte,  store  Ord:  Gjør 
imod  Din  Næste,  hvad  Du  vil,  at  han  skal  gjøre  imod 
Dig;  alt  det  Øvrige  i Loven  er  kun  Commentar  hertil. 

Det  var  altsaa  denne  Mand,  der  først  synes  at 
have  fattet  den  Tanke  at  ordne  og  simplificere  den 
uhyre  Masse,  hvortil  den  mundlige  Lovtradition  var 
opvoxet.  Den  bestod  paa  hans  Tid  af  ikke  færre  end 
sex  hundrede  Afdelinger  med  usikkre,  flydende  Grænd- 
ser.  Han  vilde  sammenfatte  den  i sex  Afdelinger; 
men  han  døde , og  Arbeidet  blev  ladt  ufuldført  i et 
Aarhundrede.  Akiba,  den  fattige  Faarehyrde,  som  blev 
forelsket  i den  rige  og  stolte  Kalba  Schebuas  Datter, 
og  hvem  Kjærligheden  hævede  til  en  af  Aarhundredets 
mest  ansete  Lærde,  saa  at  han  blev  kaldt  den  anden 
Moses,  gjorde  det  næste  Forsøg;  men  den  romerske 
Bøddel  traadte  i Veien.  Men  paa  selve  Dagen,  da  han 
led  Martyrdøden,  fødtes,  ifølge  Sagnet,  den  Mand,  hvem 
Værket  skulde  lykkes,  nemlig  Jehuda  den  Hellige,  ogsaa 
kaldet  Rabbi’en  par  préférence.  I Aaret  200  efter 
Chr.  Fødsel  var  det  store  Arbeide  bragt  tilende,  Loven 
samlet  i en,  rigtignok  uskreven,  Codex,  efter  et  umaa- 
deligt  Arbeide,  hvori  ikke  een,  men  alle  Skoler  havde 


deltaget,  og  ikke  efter  een,  men  efter  mange  forskjel- 
lige  Samlings-,  Sammenlignings-  og  Ordnings-Methoder. 

1 det  Øieblik,  da  Lovsamlingen  var  færdig,  var 
den  allerede  i mange  Punkter  forældet.  Mere  end 
tredive  Aar  for  Templets  Ødelæggelse  havde  Romerne 
taget  den  criminelle  Jurisdiction  fra  Synedriet.  De 
utallige  Forskrifter  med  Hensyn  til  Tempeltjenesten, 
Offre  o.  desl.  vare  af  indlysende  Grunde  bievne  ørkes- 
lose.  Lovene  om  Agerbrug  vare  for  Størstedelen  kun 
anvendelige  i Palæstina,  og  ikkun  en  liden  Del  af  Folket 
dyrkede  endnu  det  vanhelligede  Land.  Alligevel  blev 
ogsaa  denne  Del  af  Lovsamlingen  modtaget  med  Ivrig- 
hed af  de  mange  Akademier  baade  i Palæstina  og  Ba- 
bylonien,  ikke  blot  som  en  Erindring  om  Fortidens 
Tilstande,  men  som  Noget,  der  i Tidens  Fylde  kunde 
komme  til  ny  praktisk  Gyldighed. 

Dette  er  da  Mischnah,  og  den  falder,  som  be- 
mærket, i sex  Afdelinger.  Disse  ere  igjen  delte  re- 
spective  i 11,  12,  7,  9 (eller  10)  11  og  12  Capitler, 
som  atter  tilsammen  indeholde  524  Paragrapher.  Deres 
Indhold  er  i Korthed  følgende: 

Første  Afdeling.  — Frø.  Begynder  med  et 
Capitel  om  Bøn  og  indeholder  Agerdyrkningslove.  Heri 
omhandles  tillige  Tiende,  Afgifter  af  Aarets  Afgrøde  til 
Præster,  Leviter  og  Fattige,  Sabbath-Aaret , de  for- 
budne Blandinger  af  Planter,  Dyr  og  Stoffer  i Klædedragt. 

Anden  Afdeling.  — Høitider.  Handler  om 

Sabbathen,  Fester  og  Fastedage,  Forbud  mod  Arbeide 
paa  Helligdagen,  Ceremonier,  Offre.  Særlige  Capitler  ere 
helligede  Paaskefesten,  Nytaarsdag  og  den  store  Forso- 
ningsdag (maaskee  den  mest  gribende  Del  af  det  hele 
Værk)  samt  Løvsals-  og  Purim-  eller  Hamanfesten. 

Tredie  Afdeling.  — Kvinder.  — Behandler 
Forlovelse,  Ægteskab,  Skilsmisse  o.  s.  v.  samt  Løfter. 

Fjerde  Afdeling.  — Bøder.  Herunder  falder 
tillige  en  stor  Del  af  den  civile  og  criminelle  Lov. 
Her  udvikles  Lovene  om  Fund,  om  Kjøb  og  Salg  og 
Pengeomsætninger , endvidere  om  den  største  Forbry- 
delse , som  Loven  kj ender  , nemlig  Afgudsdyrkelse. 
Dernæst  om  Vidner,  om  Ed,  om  legale  Straffe  og  en- 
delig om  selve  Synedriet.  Afdelingen  slutter  med  de 
saakaldte  »Fædrenes  Sentenser » , nogle  af  de  subli- 
meste ethiske  Ldtalelser,  der  kjendes  i Religionsphilo- 
sophiens  Historie. 

Femte  Afdeling.  — Hellige  Ting.  Offre, 
Førstefødte  o.  s.  v.  samt  Tempelmaalene  (Middoth). 

Sjette  Afdeling.  — Renselser.  Behandler 
de  levitiske  og  andre  Renligheds-  og  Sundhedslove, 
urene  Gjenstande  og  Personer  o.  desl. 

Uagtet  vi  ikke  kunne  finde  den  nøiagtige  logiske 
Sammenhæng  i Mischnah,  som  Maimonides  og  Andre 
have  opdaget , kunne  vi  dog  ikke  nægte , at  der  i 
Mischnah  er  mere  Symmetri  og  Methode  end  i Pandec- 
terne.  Vi  troe  ikke,  at  Værket  er  til  i dets  oprinde- 

lige  Skikkelse;  men  hvad  de  enkelte  Afhandlinger  an- 
gaaer,  frembyde  de  færre  Pletter  end  den  romerske 
Codex.  Der  findes  unægtelig  færre  indbyrdes  stri- 
dende Love,  færre  Gjentagelser , færre  forvanskende 
Tilsætninger  end  i Digesterne,  som,  til  Trods  for  al 
Tribonians  Omhu,  vrimle  af  saakaldte  «Geminationcs» , 
«Leges  fugitivæ»,  «errativæ»  o.  desl.,  og  hvad  angaaer 
en  vis  Ligefremhed  i Talen  om  naturlige  Ting,  da  er 
det  endelig  blevet  anerkjendt  af  competente  Dommere, 
at  Mischnahs  Sprog  er  uendelig  renere  end  f.  Ex.  de 
middelalderlige  Casuisters. 

De  Anordninger,  som  indeholdes  i hine  sex  Af- 
delinger, ere  af  meget  forskjellig  Art:  baade  af  vigtigt 
og  af  ubetydeligt  Indhold,  af  stedsevarende  eller  af 
forbigaaende  Gyldighed.  De  ere  enten  Udvidelser  af 
Skriftens  Text  eller  uafhængige  Traditioner , der  paa 
den  tidligere  berørte  Maade  ere  ved  Fortolkninger 
knyttede  til  Skriften.  De  ere  « Bestemmelser))  , « Paa- 
læg)), « Forordninger)),  «Gjærder»  eller  »Mosaisk  Ilala- 
cha  fra  Sinai))  — omtrent  som  den  romerske  Lov  be- 
staaer  af  Senatusconsulta , Plebiscita,  Edicta,  Responsa 
prudentium  o.  s.  v.  Kun  ved  tvivlsomme  Punkter  siger 
Mischnah,  naar  og  hvor  en  Lov  fremkom.  Undtagelsesvis 
støde  vi  paa  den  Formel:  «N.  N.  vidner«  eller  «Jeg 

har  hørt  af  N.  N.»  ; men  Intet  blev  optaget  i Lovsamlin- 
gen, som  havde  blot  Enkeltmands  Autoritet  for  sig. 
Der  gjøres  ingen  Forskjel  mellem  store  Love  og  smaa 

Love,  ei  heller  mellem  gammel  og  ny  Tradition,  efter- 
som det  Nye  blev  gammelt,  ærværdigt,  knyttet  til  Gud- 
dommen derved,  at  det  knyttende  Baand  var  blevet 
paavist , for  Bestemmelsen  optoges  i Lovsamlingen. 
Men  Fremtidens  Ret  holdtes  aaben  til  ny  Undersøgelse 
og  deraf  følgende  Forandring , ligesom  det  overhoved 
var  en  af  Grundene  imod  Lovens  Nedskri velse,  at  den 
aldrig  burde  blive  altfor  fast  og  uforanderlig.  Det  vil 
findes  naturligt  og  velbegrundet,  at  man  i Praxis  tyede 
til  Mischnah  istedenfor  til  Mose  Lov:  Have  vi  for  Skik 
ved  vore  Domstole  at  tye  til  Magna  Charta? 

Principet,  hvorefter  alle  Love  for  saa  vidt  bleve 
stillede  lige,  er  forklaret  i selve  Samlingen  ved  føl- 
gende Sætning,  der  kan  tages  for  dens  Motto:  «Vær 

lige  samvittighedsfuld  med  smaa  som  med  store  For- 
skrifter; thi  I ^ide  ikke,  hvad  stort  Godt  det  Lille  kan 
gjøre.  Sammenlign  det  jordiske  Tab,  som  man  kan 
lide  ved  at  opfylde  Buddene,  med  den  himmelske  Vin- 
ding, man  vil  have  deraf,  og  sammenlign  Udbyttet  af 
en  Overtrædelse  med  Straffen,  som  vil  komme.  Ogsaa 
skal  Du,  naar  Du  fristes  til  Synd,  betænke  dette: 
Over  Dig  er  et  Øie,  som  seer,  og  et  Øre,  som  hører, 
og  alle  Dine  Gjerninger  blive  opskrevne». 

Mischnahs  Stil  er,  med  Undtagelse  af  den  Afde- 
ling, der  handler  om  Moral,  i høi  Grad  praktisk.  Den 
indlader  sig  ikke  paa  Metaphysik,  men  stræber  efter  at 
fremstille  Loven  skarpt  og  tydelig.  Dog  forsømmer 

den  aldrig  en  Ledighed  til  at  indpræge  de  høiere  mo- 
ralske Principer,  som  ligge  hinsides  Lovens  Bogstav. 
Den  lægger  mere  Vægt  paa  Hensigten , Sindelaget  ved 
en  Gjerning  end  paa  selve  Gjerningen.  Den , der 
ifølge  Lovens  Bogstav  gjør  Krav  paa  en  Fordel , som 
Menneskelighed  skulde  afholde  ham  fra,  «er  ikke  Gud 
velbehagelig))  , hvorimod  den,  der  frivillig  opfylder  en 
Pligt , som  Loven  ikke  kunde  have  paalagt  ham , den, 
som  »ikke  standser  ved  Retfærdighedens  Port,  men 
gaaer  ind  over  Barmhjertighedens  Grændser»  , møder 
« Behag  hos  Visdommens  Aand».  Visse  Pligters  Op- 
fyldelse bringer  Frugt  (Renter)  allerede  i denne  Verden ; 
men  den  sande  Løn  (Capitalen)  bliver  betalt  hinsides  — 
nemlig:  Ærefrygt  for  Fader  og  Moder,  Barmhjertighed, 
Gjæstfrihed , tidlig  Studering  , Fredsmægling  mellem 
Mand  og  Mand.  Mischnah  kjender  Intet  til  Helvede. 
For  enhver  Overtrædelse  fastsætter  den  bestemt,  lovlig 
Straf  eller  antyder  en  mysteriøs,  pludselig  «Guds  Hjem- 
søgelse» , Skriftens  « Udryddelse » . Døden  soner  Alt. 
Mindre  Overtrædelser  sones  ved  Anger,  Almisse,  Offer 
og  ved  Guds  Naade  paa  Forsoningsdagen.  Hvad  man 
har  forbrudt  mod  sin  Næste,  kan  kun  tilgives,  naar 
han  faaer  fuld  Bod  og  erklærer  sig  forsonet.  Den 
høieste  Dyd  ligger  i Lovstudiet;  thi  dette  fører  ikke 
blot  til  den  høieste  Dannelse , men  indeholder  ogsaa 
en  dybere  Forfjenstlighed,  der  lønnes  her  og  hisset. 

Vi  kunne  naturligvis  ikke  her  opregne  eller  fuld- 

stændigere  omtale  Lovene.  Om  deres  Humanitet,  som 
vi  ret  strax  faae  Ledighed  til  at  berøre,  gives  der 
imellem  Folk,  som  kjende  dem,  kun  een  Mening,  end- 
skjøndt  der  ogsaa  er  grumme  Love,  udstedte  i Farens 
og  Ulykkens  Tid,  under  Revolution  og  Reaction.  Øie- 
blikkets  Tanke  var,  at  de  skulde  holdes ; men  de  bleve 
aldrig  gjennemførte. 

Med  Hensyn  til  Retsvæsenets  praktiske  Udøvelse 
drager  Mischnah  en  skarp  Grændse  mellem  civil  og 
c rim  in  al  Ret.  I begge  foreskrives  den  største  Om- 
hyggelighed; men  medens  i den  første  tre  Dommere 
danne  Retten,  behøves  der  ikke  færre  end  tre  og  tyve 
Dommere  til  et  criminalt  Tribunal. 

Den  civile  Dommers  første  Pligt  i alle  Tilfælde  er 
at  mægle  Forlig.  — «Naar»  , siger  Talmud,  «mødes 
Retfærdighed  og  Billighed  ? Naar  de  stridende  Parter 
komme  fredelig  overens«.  — Der  var  faste  Dommere 
i hver  Retskreds;  men  desuden  kunde  paa  Parternes 
Regjæring  Fredsdommere  eller  en  Art  Jury  træde  sam- 
men for  at  paakjende  en  bestemt  Sag.  Naar  der  gaves 
Retaling  for  en  Dom,  var  Dommen  ugyldig;  dog  turde 
der  tilstaaes  de  Edsvorne,  der  bevislig  lede  Tab  ved  at 
forsømme  deres  Forretninger,  en  Erstatning.  Den 
Klager,  som  i Haab  om  desto  nemmere  at  faae  sit 
Tilgodehavende  forlangte  Mere,  end  Gjælden  virkelig 
var,  tabte  sin  Sag.  Tre  Klagere  i samme  Sag  kunde 
ikke  dele  sig  i en  Klager  og  lo  Vidner.  Dommeren 

skulde  paasee,  at  begge  Parter  vare  omtrentlig  ens 
klædte,  den  ene  ikke  glimrende,  den  anden  ikke  i 
Pjalter,  og  lian  bliver  særlig  advaret  imod  at  lade  sig 
indtage  tilGunst  for  den  Fattige  imod  den  Rige. 
Dommeren  bor  ikke  hore  Nogetsomhelsl  Sagen  vedkom- 
mende liden  i begge  Parters  Overværelse.  Mange  og 
slaaende  ere  de  Formaninger,  som  gives  Dommeren. 
«Den,  som  urettelig  overgiver  en  Mands  Eiendom  til  en 
Anden,  skal  bode  til  Gud  derfor  med  sin  Sjæl».  — 
«1  den  Time,  da  Dommeren  sidder  tildoms  over  sine 
Medmennesker , skal  han  sige  sig  selv , at  et  Sværds 
Od  er  rettet  imod  hans  Hjerte«.  — «Ve  den  Dommer, 
som  i sin  Samvittighed  føler,  at  en  Sag  er  uretfærdig, 
men  søger  at  kaste  Skylden  paa  Vidnerne;  ham  vil 
Herren  kalde  til  Regnskab«.  — «Naar  Parterne  staae 
for  Dig,  saa  betragt  dem  begge  som  skyldige;  naar 
Sagen  er  endt , være  de  begge  uskyldige  for  Dine 
Øine » . 

Hvad  angaaer  den  criminale  Retspleie,  da  vil 
det  være  vanskeligt  mellem  Oldtiden  og  vore  Dage  at 
finde  en  mere  human,  næsten  forfinet...  Medens  i civile 
Sager  — naar  Edsvorne  kaldtes  til  — et  Flertal  af 
en  Sfemme  var  tilstrækkelig  i alle  Tilfælde,  behøvedes 
i criminale  Sager  et  Flertal  af  en  til  at  frifinde,  men 
af  to  til  at  domfælde.  I civile  Sager  kunde'  Alle  og 
Enhver  — bestandig  med  Undtagelse  af  Spillere  (Tær- 
ningkastere),  Væddemaalsmænd  (« Dueflyvere«),  Aager- 

karle,  Kjøbere  og  Sælgere  af  ulovlig  (Sabbathaarets) 
Afgrøde,  og  Slaver  — tilstedes  som  Vidner  enten  for 
Sagsøger  eller  for  Indstævnte;  men  i criminale  Sager 
var  man  yderst  noieseende  med  Vidner  imod  den  Til- 
talte, og  kun  til  Forsvaret  kunde  Enhver  bruges  som 
Vidne.  Vidneforhøret  var  overordenlig  skarpt,  og  den 
Formel,  som  i criminale  Sager  brugtes  til  Advarsel  for 
Vidnerne  (og  tillige  som  Paamindelse  for  selve  Dom- 
meren), var  af  en  Art,  der  vel  kunde  gjøre  Indtryk  og, 
saavidt  vides , har  gjort  det  til  en  næsten  uhørt  Ting, 
at  en  Mand  omkom  ved  falsk  Vidnesbyrd.  Der  blev 
sagt  til  Vidnet:  «Maaskee  vil  Du  tale  efter  Gisning  eller 
Rygte , som  et  Vidne , der  har  hørt  Beretningen  af  et 
andet  Vidne,  der  igjen  har  den  fra  «en  paalidelig 
Mand»,  og  maaskee  Du  ikke  veed,  at  vi  have  til  Hen- 
sigt at  udspørge  Dig  med  stor  Skarphed.  Betænk  da 
vel,  at  en  Livs  og  Døds  Sag  er  ikke  som  en  Penge- 
sag. I en  Pengesag  kan  en  Mand  sone  sin  Skyld  med 
Penge  og  faae  Tilgivelse.  Men  i Spørgsmaal  om  Liv 
og  Død  vil  den  uretfærdig  dømte  Mands  Blod  følge  det 
falske  Vidne  og.  hans  Afkom  indtil  Dagenes  Ende.  Thi 
vi  finde,  at  da  Cain  havde  dræbt  sin  Broder  Abel,  blev 
der  sagt  til  ham:  Din  Broders  Blod  raaber  til  mig  fra 
Jorden.  Ordet  Blod  staaer  i Pluralis  for  at  betegne,  at  det 
ikke  var  hans  Blod  alene,  men  tillige  hans  Afkoms,  der 
var  blevet  udgydt.  Adam  blev  skabt  alene,  hvilket  til- 
kendegiver Dig,  at  den,  som  dræber  et  eneste  Menne- 

ske,  ødelægger  en  hel  Verden Men  paa  den 

anden  Side  kunde  Du  jo  ogsaa  tænke:  Ilvad  vedkom- 
mer mig  al  denne  Ynkelighed?  Mindes  skal  Du  da, 
hvad  den  hellige  Skrift  siger  (3dic  Mose  Bog,  Cap.  V, 
V.  1):  «Dersom  et  Vidne  har  seet  eller  vidst,  og  han 
ikke  giver  det  tilkjende,  da  skal  han  bære  sin  Misgjer- 
ning. » — Eller  maaskee  siger  Du  til  Dig  selv:  Hvorfor 
skal  jeg  være  med  om  at  udgyde  denne  Mands  Blod? 
Ilusk  da,  hvad  der  er  sagt  (Sal.  Ordsp.  Gap.  XI,  V.  10) 
«En  Stad  skal  fryde  sig,  naar  det  gaaer  de  Retfærdige 
vel ; men  naar  de  Ugudelige  omkomme , da  bliver  der 
Glæde. » 

Gjengjældelsens  Ret  var  ukjendt  for  Talmud.  At 
give  Lige  for  Lige,  siger  den,  er  overladt  til  Gud  alene. 
Legemlige  Beskadigelser  kunne  sones  med  Pengebøde. 
Ogsaa  paa  dette  Punkt  seirede  Pharisæerne  over  Saddu- 
cæerne , der  forlangte  den  bogstavelige  Opfyldelse  af 
Ordet  «Øie  for  Øie,  Tand  for  Tand«.  De  strengeste 
Straffe,  Hudfletning  og  Død,  der  ere  indførte  ved  Mose 
Love,  bleve  exequerede  paa  en  saadan  Maade,  at  ikke 
alene,  som  alt  bemærket,  Oldtiden,  men  Europa  indtil 
vore  Dage  ikke  har  kjendt  større  Mildhed.  Det  høieste 
Antal  af  Pidskeslag,  der  turde  gives,  var  39 ; men  der- 
som den  Skyldiges  Liv  paa  nogen  Maade  syntes  truet 
ved  Slagene , blev  Antallet  strax  indskrænket.  Hvor 
mange  Forbrydelser  en  Mand  end  havde  begaaet,  kunde 

lian  kun  dømmes  til  een  Straf  for  dem  alle ; der  turde 
ikke  engang  i samme  Sag  føies  Pengebøde  til  Pidskeslag. 

Ved  Dødsdomme  anvendte  man  en  overordenlig 
Omhu.  Dommerne  maatte  faste  den  hele  Dag,  og 
Dommen  blev  ikke  fuldbyrdet  samme  Dag,  som  den 
var  afsagt,  men  forelagdes  næste  Dag  Synedriet.  Indtil 
det  sidste  Øieblik  holdt  man  sig  beredt  til  at  modtage 
en  eller  anden  Oplysning , der  kunde  tale  for  den 
Dømte.  Retterstedet  var  i Afstand  fra  Domspladsen, 
for  at  den  Domfældte  eller  et  Vidne  kunde  faae  Tid  til 
maaskee  at  huske  en  ny  Omstændighed.  En  Mand  til- 
hest holdt  ved  Domstedet,  med  et  Flag  i Haanden,  og 
i nogen  Afstand  holdt  en  anden  Rytter  og  gav  Agt  paa, 
om  ikke  Noget  i sidste  Øieblik  kom  frem  til  Gunst  for 
den  Dømte.  Selv  havde  han  Tilladelse  til  at  standse 
fire  eller  fem  Gange  eller  blive  ført  tilbage  til  Dom- 
meren, hvis  han  havde  noget  Nyt  at  sige  til  sit  For- 
svar. Foran  ham  gik  en  Herold,  der  udraable:  «N.  N., 
Søn  af  N.  N.,  bliver  ført  til  Retterstedet  for  den  og  den 
Forbrydelse;  de  og  de  ere  Vidnerne  imod  ham;  hvo 
der  veed  Noget  at  sige  til  hans  Gunst,  træde  frem!» 
Femten  Alen  foran  Retterstedet  blev  der  sagt  til  ham: 
«Rekjend  Dine  Synder;  Enhver,  som  bekjeøder,  faaer 
Del  i Livet  hinsides ; thi  saaledes  er  det  skrevet  om 
Achan,  til  hvem  Josva  sagde:  Min  Søn,  giv  nu  Israels 
Gud  Æren.»  Til  det  Sidste  fulgtes  den  Domfældte  af 
dybe , tungsindige  Tegn  paa  Sympathi.  Der  var  et 

Selskab  af  Kvinder  i Jerusalem,  som  beredte  en  Drik, 
Blanding  af  Myrrha  og  Eddike,  der  bedøvede  den  Døds- 
dømte. 

Der  var  fire  Slags  Dødsstraffe:  Stening,  Brænding, 
Halshugning  med  Sværd  og  Kvælning.  Korsfæstelse  er 
noget  aldeles  Lkjendt  i den  jødiske  Lov:  « Steningens 

IIus»  var  to  Stokværk  høit  — thi  ved  Stening  mentes 
egenlig  at  knække  den  Skyldiges  Ilals.  Han  blev  styrtet 
ned  (ligesom  hos  Bomerne  fra  den  tarpejiske  Klippe), 
og  det  var  Hovedvidnets  Hverv  at  give  ham  Stødet. 
Medførte  Springet  ikke  Døden , saa  indtraadte  i Hast 
Steningen.  Kvælning  og  Brænding  vare  omtrent  samme 
Ting;  i begge  Tilfælde  blev  Forbryderen  sat  i blødt 
Dynd  indtil  over  Hofterne,  og  Kvælningen  blev  udført 
med  et  Reb  omsvøbt  af  blødt  Tøi , saa  at  Døden  var 
saa  hurtig  og  smertefri  som  mulig.  Hvis  Dommen  lød 
paa  Brænding,  blev  der  ved  den  Kvaltes  sidste  Aande- 
dræt  stukket  ham  en  brændende  Væge  i Munden.  Der 
var  en  afsondret  Begravelsesplads  for  Forbrydere ; men 
efter  kort  Tids  Forløb  var  det  tilladt  at  optage  Liget 
og  føre  det  til  Familiens  Begravelsesplads.  Derefter 
aflagde  den  Henrettedes  Slægtninge  Besøg  hos  Dom- 
meren og  Vidnerne,  «som  for  at  sige:  Vi  bære  ikke 
Nag;  thi  I have  dømt  en  retfærdig  Dom.»  De  sæd- 
vanlige Sørgeceremonier  bleve  ved  saadan  Ledighed  ikke 
iagttagne  af  de  Efterlevende ; men  de  havde  Lov  til 

Sørgeklager;  « thi  Sorg  er  Hjertets  Sag».  Den  Hen- 
rettedes Gods  kunde  ikke  confiskeres. 

Dødsstraf  var  imidlertid  praktisk  afskaffet,  allerede 
inden  Romerne  havde  taget  den  criminale  Retspleie  fra 
Synedriet.  Ogsaa  paa  dette  Punkt  havde  den  ((tradi- 
tionelle)) Lovgivning  viist  sig  virksom  og  formildet  Mose 
Lov.  Vidneforhøret  blev  saa  strengt,  at  Dødsdom  næ- 
sten umulig  kunde  afsiges.  Fremkom  end  alle  Reviser 
saa  overvældende  imod  den  Anklagede,  at  hans  Rlod- 
skyld  paa  ingen  Maade  lodes  tvivlsom,  saa  fandt  man 
dog  i Reglen  en  eller  anden  formel  Sprække,  hvori- 
gjennem  det  blev  muligt  at  forandre  Dødsstraffen  til 
livsvarigt  Fængsel.  Den  paafølgende  Periodes  Lærere, 
især  Akiba,  der  midt  under  Revolutionstilberedelserne 
havde  Øiet  fæstet  paa  en  Reform  af  det  hele  Retsvæsen, 
udtalte  sig  bestemt  for  Afskaffelsen  af  Dødsstraf.  En 
Domstol,  der  i Løbet  af  syv  Aar  havde  afsagt  en 
Dødsdom,  fik  Navn  af  Mord-Tribunalet. 

Vi  have  nu  givet  en  Forestilling  om  Mischnah, 
otte  hundrede  Aars  Lovgivningsvirksomhed  i sammen- 
trængt Form. 

Jehudah,  dens  «Redacteur)>,  havde  udeladt  al  den 
Tradition,  hvis  Autoritet  ikke  syntes  ham  uomtvistelig, 
og  desuden  al  Undersøgelse  og  Exegese,  undtagen  i 
Tilfælde,  da  Saadant  af  særlige  Grunde  syntes  ham 
nødvendigt.  Men  hele  denne  store  Mængde  af  Mate- 

riale  blev  nu  ogsaa  samlet  og  dannede  en  Slags  apo- 
kryph  mundlig  Tradition.  Denne  Samling  af  Udskuds- 
Love,  om  man  tor  kalde  dem  saa,  hedder  Boraita; 
de  exegetiske  Undersøgelser,  der  hørte  til  Mischnah, 
samledes  i den  saakaldte  Tosefta  (Supplement),  og 
endelig  er  der  en  Exegese  og  Methodologi  af  IJalacha 
(Sifri,.  Sifra,  Mechilta) , hvoraf  Meget  i en  senere  Tid 
blev  optaget  i Talmud. 

Ligesom  Mischnah  var  Udvikling  af  og  Commentar 
til  Mose  Lov,  saaledes  blev  den  nu  selv,  efter  at  være 
samlet  til  en  Codex,  Gjenstand  for  Commentar,  Udvik- 
ling, Tilføielse,  Casuistik , og  heraf  opkom  G em  ara. 
Der  er  en  dobbelt  Gemara:  en,  der  er  Udtryk  for  de 
palæstinensiske  Skoler  og  kaldes  den  jerusalemitanske,  sam- 
let i Tiberias  (ikke  i Jerusalem)  omtrent  390  efter 
Chr.  Fødsel  og  skreven  i den  østaramæiske  Mundart 
— en  anden  samlet  i Syra  i Babylonien  og  væsenlig 
redigeret  af  Babbi  Asehe , 365 — 427  eft.  Chr.  Fødsel. 
Men  den  endelige  Redaction  medtog  endnu  tredsinds- 
tyve  Aar  og  skyldes  den  Skole , der  kaldes  Sabonaim, 
i det  5te  Aarhundrede.  Den  babylonske  Gemara  er 
Udtryk  for  Skolerne  i Syra,  Pumpadita,  Mahusa  og 
andre  Steder  og  fuldførtes  i Løbet  af  sex  eller  syv 
Menneskealdere.  Den  er  skreven  paa  Yestaramæisk. 

Ingen  af  de  to  Coder  blev  i Førstningen  skrevet, 
og  ingen  af  dem  er  til  i sin  Fuldstændighed.  Om  der 
oprindelig  nogensinde  var  en  dobbelt  Gemara  til  hver 

af  Mischnahs  sex  Hovedafdelinger  (den  sjette  kom  tid- 
lig ud  af  praktisk  Brug),  er  meget  tvivlsomt.  Men  man 
veed,  at  ikke  Lidet  er  gaaet  tabt.  Den  babylonske 
Talmud,  som  man  nu  har  den,  er  omtrent  fire  Gange 
saa  stor  som  den  jerusalemitanske.  Dens  36  Afhand- 
linger udgjøre  i de  forhaandenværende  Udgaver,  trykte 
med  de  betydeligste  Commentarer  (Raschi , Tosafoth) 
2947  Blade  i 12  Folio-Bind,  og  denne  Paginering  er 
bibeholdt  i næsten  alle  Udgaver.  Naar  man  udelader 
Commentarerne , er  den  ti  til  elleve  Gange  saa  stor 
som  Mischnah,  som  blev  samlet  netop  elleve  Menneske- 
aldere  tidligere. 

Vi  gjentage  det:  Mischnah  er  Udvikling  af  Mose 
Lov,  Gem  ara  er  commenterende  Udvikling  af  Mischnah, 
Mischnah  og  Gemara  tilsammen  udgjøre  Talmud. 
Hvorledes  derpaa  Talmud  ligeledes  blev  Gjenstand  for 
Commentar,  hvorledes  Saboraim  og  Gaonim,  de  store 
Lovlærdes  Epigoner,  gjennem  Aarhundreder  gjorde  den 
til  Gjenstand  for  deres  Virksomhed,  hvilken  uendelig 
Mængde  Afhandlinger,  Undersøgelser,  Responser  o.  s.  v. 
der  voxede  ud  af  den,  er  her  ikke  Stedet  til  at  for- 
tælle. Men  dette  maae  vi  tilføie,  at  Talmud  aldrig  blev 
accepteret  af  Nationen  som  egenlig  Lovbog.  Dens  le- 
gale Forskrifter  nøde  ganske  vist  en  høi  Grad  af  An- 
seelse og  dannede  Grundlaget  for  al  senere  Lov-Ud- 
vikling eller  Forklaring;  men  den  særegne  Betydning, 
hvortil  den  hævede  sig,  hidrørte  ikke  fra  nogen  officiel 

Anerkjendelse  gjennem  særlig  eller  almindelig  Raad- 
slagning,  men  fra  en  rent  udvortes  Aarsag.  Medens 
de  store  Forfølgelser  mod  Jøderne  i det  persiske  Rige, 
under  Jesdegerd  d.  2den , Firuz  og  Kobad , stode  paa, 
i et  Tidsrum  af  omtrent  80  Aar,  vare  Skolerne  lukkede. 
Da  den  levende  Udvikling  af  Loven  saaledes  var  stand- 
set, blev  den  dode  Bog  eneste  Autoritet,  en  Omstæn- 
dighed, som  dens  Forfattere  aldrig  havde  forestillet  sig. 
Men  vi  behøve  vel  næppe  at  tilføie,  at  den  Nimbus,  der 
saaledes  lagde  sig  om  Talmud,  kun  strakte  sig  til  dens 
legale  eller  juridiske  Del,  Halacha.  Den  haggadiske 
eller  fortællende  Del  var  « Poesi«,  yndet  af  Kvinder  og 
Børn  og  af  de  tankefulde  Gemytter,  der  elske  Blomster 
og  de  vilde  Fugles  Sang.  De  Lærde  traadte  ofte  op 
imod  den,  forskjøde  eller  bortforklarede  Indholdet ; men 
Folket  klyngede  sig  til  den  og  gav  den  udelukkende 
Navnet  Midrasch,  det  Ord,  hvis  egenlige  Betydning  vi 
have  seet  i det  Foregaaende. 

Vi  have  nu  at  tilføie  nogle  faa  Ord  om  det  Sprog, 
hvori  disse  Værker  ere  skrevne;  det  giver  os  endnu  en 
Nøgle  til  Datidens  Leve-  og  Tænkemaade. 

Mischnahs  Sprog  er  saa  rent  Hebraisk , som  kan 
ventes  af  hin  Tid.  Selve  Folket  talte  et  fordærvet 
Chaldæisk  eller  Aramæisk  blandet  med  Græsk  og 
Latin.  I dette  Sprog  ere  mange  Bønner  og  de  to 

Gemara’er  skrevne.  Mischnah  kunde  ikke  ganske  ude- 
lukke hine  fremmede  Elementer , der  omgave  den. 

Mange  legale  Udtryk,  Navne  paa  Producter,  hedenske 
Fester,  Meubler,  Spise,  Drikke  og  Klædedragt,  ere  laante 
fra  de  classiske  Sprog.  Her  findes  et  besynderligt  Bi- 
lag til  Sprogenes  Historie.  Hvad  den  Semitiske  Race 
i de  gamle  phøniciske  Tider  havde  laant  fra  sig,  kom 
efter  Aarhundreders  Forlob  tilbage  som  Laan.  Naar 
Semiterne  havde  givet  de  ældste  Grækere  Navnene  paa 
Vægt  og  Maal  (fiva  , xaåoc , doa%(Jij),  paa  Kryderier 
og  vellugtende  Planter  (fJvgoa , xirrdfjicojiop , xam'or, 
rdgåoc , / la/Mafiov , a/o'f,  xpøxoc  o.  s.  v.),  som  alle 
tilsammen  ere  hebraiske , naar  de  havde  tilfort  dem 
«Saphir»,  «Jaspis»,  «Smaragd»,  det  fine  Stof  til  Klæde- 
dragter (fivGGog,  xaonaCOQ , Gvpåoop)  og  selve  Klæderne 
— som  da  den  velbekjendte  Xnæp  kun  er  Navnet 
paa  Josephs  Kjortel  i Biblen  — , naar  musikalske  In- 
strumenter (pap la,  xirvocc , GapPvxi]),  Kar,  Skrivema- 
terialier  og  selve  Alphabetet  kom  fra  Semiterne,  saa 
betalte  i den  talmudiske  Periode  det  græske  og  det 
latinske  Sprog  Laanet  tilbage  med  Renter,  til  stor  For- 
virring og  Smerte  for  Scholiaster  og  Lexicographer. 
Det  aramæiske  Sprog  var,  som  bemærket,  Folkets  Sprog. 
Det  var  et  klart  og  malerisk  Sprog,  der  baade  var 
tjenligt  for  Gemaras  epigrammatiske  Korthed  og  for  den 
dybt  poetiske  Opfattelse  af  Livets  daglige  Fremtoninger, 
som  gjorde  sig  bemærket  i selve  Vægternes  Raab  om 
Natten,  i Tempelvogternes  Anskrig  og  Svar  og  i Levi- 
ternes  Embedsformler.  Men  ulykkeligvis  var  det  under- 

tiden  altfor  poetisk.  Tanker  af  metaphysisk  Art  antoge 
i dette  Sprog  en  ubestemt,  drømmeagtig  Form,  der 
igjen  foranledigede  urimelige  Billeder.  Skjøndt  Folket 
havde  en  skarp  sproglig  Sands  og  godt  forstod  at 
skjelne  imellem  hvert  af  de  Sprog  r hvoraf  Mundarten 
bestod  — man  sagde:  det  Aramæiske  passer  bedst  til 
Elegier,  det  Græske  lil  Hymner,  det  Hebraiske  til  Bøn, 
det  Bomerske  til  Krigssange  — , saa  vænnede  man  sig 
dog  til  at  blande  dem  sammen,  omtrent  som  Pennsvl- 
vanierne  nu  gjøre  med  Sprog.  Men  de,  som  gjorde 
denne  Blanding  til  et  varigt  Sprog,  vare  da  ogsaa  selv 
et  Mønster  paa  Forskjelligartethed.  Man  skal  vanske- 
ligt finde  en  mere  blandet  Forsamling  end  de  Skrift- 
lærde i hine  Dage.  Der  var  ikke  blot  Repræsentanter 
for  alle  Provindser  i det  romerske  Verdensrige,  men 
ogsaa  Folk  fra  Arabien  og  Indien,  en  Kjendsgjerning, 
som  giver  Nøglen  til  mange  Besynderligheder  i Talmud. 
Der  er  neppe  nogen  Gjenstand  af  huslig  eller  offenlig 
Art,  som  ikke  findes  kaldt  enten  ved  dens  græske 
eller  latinske  Navn  eller  med  begge  og  ofte  i en  saa 
besynderlig  forældet  eller  forvansket  Form,  at  baade 
elassiske  og  semitiske  Lærde  nu  maae  bryde  deres 
Hoveder  for  at  finde  Rede  deri.  Der  er  kun  en  Und- 
tagelse, nemlig  Gjenstande,  der  vedkomme  Agerdyrknin- 
gen. Denne,  som  ogsaa  nogle  Haandværk,  beholdt  de 
gamle  semitiske  Benævnelser.  Dette  hidrørte  ikke  fra, 
hvad  man  af  en  besynderlig  Fejltagelse  eller  af  Mangel 

paa  god  Villie  har  paastaaet,  nemlig:  at  Folket  skulde 
have  følt  Utilbøielighed  til  Agerdyrkning , men  havde 
netop  den  modsatte  Grund.  Ved  Agren,  ved  Jorden, 
bevarede  Folket  sig  længst  som  Folk,  og  et  af  de 
høieste  jordiske  Ønsker,  vi  lige  fra  Josvas  Tid  bestan- 
dig støde  paa,  staaer  i Forbindelse  med  Kjærlighed  til 
Agerdyrkning,  Ønsket  om  at  sidde  under  eget  Figentræ 
og  egen  Vinstok.  Hvo,  der  vil  finde  Bestyrkelse  her- 
for, henvises  bl.  A.  til  den  smukke,  idylliske  Skildring  i 
Mischnah  af  Processionen,  der  drager  op  til  Jerusalem  med 
Aarets  Førstegrøde,  under  Fløitespil  og  ledsaget  af  Offer- 
Oxen  med  forgyldte  Horn  og  en  Olivenkrands  om  Hovedet. 

Talmud  giver  os  et  Billede  af  Romerverdenens 
sidste  Dage  med  deres  Cosmopolitisme  og  Overdaad, 
som  kmi  faa  classiske  eller  efterclassiske  Skrifter  inde- 
holde Mage  til.  Vi  finde  der : spanske  Fisk , cre- 
tensiske  Æbler , bithynisk  Ost , ægyptiske  Lindser  og 
Bønner,  italiensk  Vin,  medisk  01.  Klæder  bleve  ind- 
førte fra  Pelusium  og  Indien,  Skjorter  fra  Cilicien, 
Slør  fra  Arabien.  At  der  ogsaa  i Gemara  findes  ara- 
bisk, persisk  og  indisk  Materiale,  behøver  ikke  videre 
at  udhæves.  Hvor  rig  en  Mark  her  er  for  Linguistik 
og  Archæologi,  falder  i Øinene. 

Y. 

Vi  havde  længe  tænkt  over  det  bedste  Middel  til 
at  give  Læserne  en  Forestilling  om  den  høist  sælsomme 

Maade,  hvorpaa  II  ag  gåda  , hin  anden  Strømning 
i Talmud,  hvorom  vi  foran  talte,  undertiden  bry- 
der ind  i den  førstbehandlede  Strømning,  Halåcha, 
da  den  Udvei,  en  gammel  Mester  havde  betjent  sig 
af,  faldt  os  ind.  Det  var  en  hed  østerlandsk  Ef- 
termiddag , og  medens  han  udviklede  et  vanskeligt 
Sted  i Loven,  bleve  hans  Tilhørere  tunge  af  Søvnighed 
og  fik  sig,  tiltrods  for  al  hans  Lærdom , en  Lur.  Da 
raabte  han  pludselig:  «Der  var  en  Kone  i Ægypten, 

som  i een  Barselseng  nedkom  med  sexhundredetusinde 
Mænd.»  Hans  Tilhørere  vaagnede  med  høieste  Forbau- 
selse  over  den  ægyptiske  Kvindes  Frugtbarhed.  Hendes 
Navn,  vedblev  Læreren  rolig,  var  Jochebed,  og  hun  var 
Moder  til  Moses,  som  ene  opveiede  alle  de  sexhun- 
dredetusinde Mænd,  der  droge  ud  fra  Ægypten.  Efter 
at  have  dvælet  lidt  endnu  ved  denne  store  Fødsel  førte 
Mesteren  Talen  tilbage  paa  det  vanskelige  Lovsted,  og 
hans  Tilhørere  sov  ikke  mere  dengang.  Et  østerlandsk 
Sind  er  af  egen  Art.  Dets  Forkjærlighed  for  phantasi- 
fulde  Billeder , vittige  Indfald , Fortællinger  og  Parabler 
forlader  det  ikke  selv  under  de  mest  alvorlige  Stu- 
dier, ja  Tanken  behøver  Hjælp  ad  Phantasiens  Vei 
for  at  samle  Livlighed  og  Kræfter.  Hvor  gammel  en 
Øslerlænder  end  bliver , voxer  han  ikke  fra  denne 
Dukke.  Ilaggåda’en,  der  imødekommer  denne  Liden- 
skab, har  derfor  udviklet  sig  paa  en  Maade,  som  den 
aldrig  vilde  kunnet  i Vestlandene.  Den  har  sin  egen 

Exegese  og  Methode,  sit  eget  System  ; men  vi  troe  ikke,  at 
det  ker  vilde  være  raadeligt  at  opregne  alle  de  homiletiske, 
ethiske , historiske , almindelige  og  særlige  Afdelinger, 
hvori  Haggåda  har  bragt  Phantasiens  Leg. 

Eftersom  Biblen  omfatter  all  Menneskeligt,  maa 
den  ogsaa  indeholde  Svar  paa  alle  Sporgsmaal.  Der 
gives  ingen  Gaade,  hvortil  Nøglen  ikke  kan  findes  i Biblen, 
naar  man  blot  forstaaer  at  søge  den.  Biblens  Perso- 
ner, Kongerne  og  Patriarcherne  , Heltene  og  Prophe- 
terne,  Kvinderne  og  Børnene,  deres  Ord,  Gjerninger  og 
Lidelser,  deres  Lykke  og  Ulykke,  Alt  har  foruden  at 
være  virkeligt  tillige  en  symbolsk  eller  allegorisk  Be- 
tydning. Denne  Betydning , som  Biblen  lader  ligge 
skjult,  udfinder  Haggåda.  Den  udfylder  Mellemrummene 
som  en  Prophet  eller  Seer;  den  opdager  Bevæggrun- 
dene; den  udvider  Historien;  den  tilveiebringer  ofte  med 
en  overraskende  Realisme  Forbindelse  mellem  de  fjer- 
neste Lande,  Tider  og  Folkeslag;  den  drager  sublim 
Moral  ud  af  de  mest  hverdagslige  Tildragelser.  Men 
den  gjør  Alt  dette  med  yderst  hurtige,  for  os  fremmed- 
artede Tankebevægelser,  og  det  er  derfor  ikke  at  undres 
over,  at  man  saa  ofte  har  misforstaaet  dens  lunefulde 
Spring. 

Man  tænke  sig  en  lærd  Mand,  en  af  os  skolerette 
Vestlandsfolk,  studere  en  af  Talmuds  subtile  Undersø- 
gelser; Tanken  snoer  sig  om  Sabbathvandringen , om 
Geometri,  Botanik,  Plantecultur , Tiende  og  Afgifter. 

AU  dette  er  forvirrende  nok  for  en  vcstlandsk  Hjerne; 
men  pludselig,  uden  noget  Varsel,  forsvinder  den  Gnist 
af  nøgtern  eller  logisk  Forstandighed,  som  hidtil  var  Veivi- 
ser,  og  der  reiser  sig  et  Billede  af  Rom,  Verdenssta- 
den, eller  af  hin  anden  Stad  paa  lløie,  Jerusalem. 
Hvidklædte  Jomfruer  vandre  som  i drømmeagtigt  Optog, 
underlig  lyde  Brudstykker  af  deres  Sange.  Det  er  den 
høitidsfulde,  store  Forsoningsdag , som  af  «Sarons  Ro- 
ser » blev  valgt  til  en  Glædesvandring  mellem  Lilieha- 
verne  og  Vinrankerne  paa  Høiene.  Eller  Oprørstrom- 
peten lyder  midt  i Debatten,  og  Fortællingen  om  Bal- 
thasar,  Symbolet  paa  Romerkeiseren,  bliver  fortalt  med 
mørk , gribende , phantasifuld  Udsmykkelse  af  Maaltidet 
og  Haandskriften  paa  Væggen,  eller  midt  i et  andet 
juridisk  Stridspunkt  kommer  en  skjærende,  uhyggelig 
Forbandelse  over  Nebuchadneser , den  babylonske  Ty- 
ran, og  alle  hans  Hærskarer.  Seer  man  nøie  til,  op- 
dager man  en  fin  Tanketraad,  der  fører  hen  til  Titus, 
Templets  Ødelægger.  Der  er  i Haggåda’en  Symbolik 
og  Hieroglypher  af  en  egen  Art,  og  naar  de  engang  blive 
tilfulde  forstaaede,  ville  de  udgjøre  et  curiøst  Bilag  til 
Menneskeaandens  Historie.  Virkelige,  tragiske  Begiven- 
heder udfylde  ofte,  uden  at  det  er  udtalt,  det  tilsyne- 
ladende Svælg  imellem  Ordene ; thi  imellem  to  Sætninger 
er  en  romersk  Cohorte  dragen  ind,  Revolutionsskriget 
har  lydt,  Mester  og  Lærlinge  have  grebet  til  Vaaben 
og  ere  ilede  ud  i Kampen,  deres  Blod  er  flydt,  en 

anden  Haand  har  fortsat,  hvor  Døden  standsede  deres 
Haand. 

Om  man  end  jevnlig  kan  blive  ærgerlig  over  de 
sære  Spring  fra  Lovfortolkning,  Halacha,  ud  i Phantasi, 
Digt,  Eventyr  eller  sælsomme  Indfald,  om  man  og  kan 
føle  sig  som  i en  Labyrinth,  hvor  man  har  tabt  Traa- 
den,  saa  maa  det  dog  bemærkes,  at  selve  Forfatteren 
aldrig  taber  Tanketraaden,  han  kommer  altid  tilbage  til 
Hovedsagen , og  man  kan  da , undertiden  tydelig , un- 
dertiden mindre  tydelig,  see  Veien,  han  har  gaaet. 
Spørges  der,  om  det  ikke  kunde  været  ønskeligt,  at 
Hovedredacteuren  havde  skaaret  meget  af  dette  bort 
for  streng  Ordens  og  Logiks  Skyld,  saa  ville  vi  svare 
Nei.  Endog  den  største  Ubetydelighed,  der  udgraves 
af  en  assyrisk  Høi,  er  af  Vigtighed  for  den,  som  for- 
staaer  sig  paa  saadanne  Ting,  og  han  kan  af  dette 
Ringe  og  Ubetydelige  uddrage  overraskende  Resultater. 

Der  er  en  engelsk  Digter,  som  uden  at  vide  det 
har  nogen  Lighed  med  Haggådas  Poesi,  og  som,  idet 
han  omtaler  et  af  sine  egne  Værker,  er  kommen  til 
saa  nøiagtig  som  mulig  at  beskrive  Haggåda.  Det  er 
R uny  an. 

« Would’st  tliou  divert  thyself  from  melancholy? 
Would’st  thou  be  pleasant,  yet  be  far  from  folly? 
Would’st  thou  read  riddles  and  their  explanation? 

Or  else  be  drow;ned  in  thy  contemplation? 

Dost  thou  love  picking  meat?  Or  would’st  thou  see 
A man  i’  the  clouds,  and  hear  him  speak  to  thee? 
Would’st  thou  be  in  a dream,  and  yet  not  sleep? 

Or  would’st  thou  in  a moment  laugh  and  weep? 
Would’st  lose  thyself,  and  catch  no  harm? 

And  find  thyself  again  without  a charm? 

Would’s  read  thyself,  and  read  thou  know’st  not  what? 
And  yet  know  wether  thou  art  blest  or  not 
By  reading  the  same  lines?  O then  come  hither, 

And  lay  this  book,  thy  head  and  heart  together.»* 

Ogsaa  Heinrich  Heine,  der  neppe  har  læst  Tal- 
mud , men  vel  i sin  Ungdom  har  faaet  et  Indtryk  af 
den,  har  beskrevet  Haggåda  eller  egenlig  hele  Talmud 
i det  skjønne  Digt  om  Jehuda  ben  Halevy,  i « Romancero »: 

«Also  leiichtet  auch  der  Talmud 
Zwiefach,  und  man  theilt  ihn  ein 
In  Halacha  und  Hagada. 

Erstre  nannt’  ich  eine  Fechtschul’  — 

Letztre  aber,  die  Hagada, 

Will  ich  einen  Garten  nennen, 

Einen  Garten,  hochphantastisch 
Und  vergleichbar  jenem  andern, 

* Disse  Linier  ere  Slutningsstropherne  af  <«The  authors 
apology  for  his  book«  eller  Indledningen  til  John  Bunyans 
berømte  Værk  «The  pilgrim’s  progress.«  Overs.  Anm. 


Welcher  ebenfalls  dem  Boden 
Babylons  entsprossen  weiland  — 
Garten  der  Semiramis, 

Achtes  Wunderwerk  der  Welt. 

Bie  Hagada  ist  ein  Garten 


Wo  die  schonen  alten  Sagen, 

Engelmåhrchen  und  Legenden, 

Stille  Mårtyrerhistorien, 

Festgesånge,  Weisheitspruche 

Auch  Hyperbeln,  gar  possierlich, 

Alles  aber  glaubenskråftig 
Glaubesgliihend  — o,  das  glånzte, 

Quoll  und  sprosz  so  tiberschwenglich. » 

YL 

Vi  udbede  os  nu  Læsernes  Opmærksomhed  i en 
ny  Retning,  nemlig  for  den  jødiske  Religionsphilo- 
sophi,  som  den  navnlig  fremtræder  i Haggåda. 

Talmud  anerkjender  fuldstændig,  at  Universet  blev 
til  ved  successiv  Udvikling.  Der  har  været  Ødelæg- 
gelse efter  Ødelæggelse,  Periode  efter  Periode.  Paa 
deres  besynderlige  geniale  Maade  udlede  Mestrene  denne 
Anskuelse  af  Verset  i 1ste  Mose  Bog:  «Og  Gud  saae 

Alt  det,  han  havde  gjort,  og  se,  det  var  meget  godt«, 
samt  af  Verset  i Prædikerens  Bog,  Cap.  III:  «flan 

gjorde  Alting  smukt  i sin  Tid.»  De  sige:  «Han  skabte 
Verdener  efter  Verdener  og  ødelagde  dem  en  efter  an- 
den, indtil  han  skabte  denne  Verden , om  hvilken  han 
sagde:  Denne  behager  mig,  de  andre  behagede  mig 
ikke.  — «I  sin  Tid»  eller  « til  sin  Tid»  betyder:  «Vi 
fandt  ikke  for  godt  at  skabe  denne  Verden  før  nu.» 

Talmud  antager,  at  Verden  blev  skabt  ud  af  en 
Substans,  som  paa  Guds  Bud  var  bleven  til  forinden. 
Man  mærker  i dette  Punkt  et  Slægtskab  med  de  gamle 
græske  Skoler.  «Tre  Ting  vare  til  før  denne  Verden: 
Vand,  lid  og  Vind;  af  Vandet  fødtes  Mørke,  af  Ilden 
Lys,  af  Vinden  Visdommens  Aand.»  At  dette  imidlertid 
ikke  tør  tages  ordret,  er  tydeligt  nok.  Skabelsens  Hvor- 
lédes  var  aldeles  ikke  Gjenstand  for  Speculation;  men 
man  nægtede  dog  udtrykkelig,  at  Gud  havde  betjent 
sig  af  Engle,  hvis  Tilværelse  Skriften  jo  forresten  hjem- 
ler, og  som  i den  folkelige  Bevidsthed,  under  persisk 
Indflydelse,  spillede  en  stor  Rolle.  I en  Discussion  om 
Englenes  Tilblivelsestid  vare  alle  Mestre  enige  om , at 
Englene  skabtes  efter  Verden,  «for  at  Menneskene  ikke 
skulde  falde  paa  at  sige:  Michael  hvælvede  Himlen  mod 
Syd,  Gabriel  mod  Nord.»  Der  er  i Talmud  en  tydelig 
Tanke  om  det,  der  hos  Gnostikerne  blev  Demiurgos: 
Forbindelsesleddet  mellem  den  guddommelige  Aand  og 
Stoffets  Verden.  Hvad  Plato  forstod  ved  Ideerne,  Philo 

ved  Logos,  Kabbalisterne  ved  «Aziluths  Verden » , hvad 
Gnostikerne  fortrinsvis  kaldte  Visdom  (cfoqia)  eller 
Magt  [dvvafjti c),  og  hvad  Plotinus  betegnede  ved  vove , 
hedder  hos  de  talmudiske  Forfattere  Metatron. 

Englene  spille  efter  det  babylonske  Fangenskab 
en  langt  større  Rolle  end  forinden.  Talmud  siger  selv, 
at  Jøderne  bragte  Englenes  Navne  med  sig  fra  Babylon. 
Ligeledes  ere  Besværgelserne,  de  magiske  Helbredelser 
og  andre  hedenske  Elementer,  som  findes  i Talmud, 
komne  ind  i Folkebevidstheden  fra  Persien.  Englenes 
Fyrster  ere  syv  i Tallet  ligesom  i Amesha-  (Jpentas, 
deres  hebraiske  Navne  og  Attributer  svare  saa  nøiagtig 
som  mulig  til  deres  persiske  Forbilleder ; men  man  har 
nylig  opdaget,  at  disse  Navne  kun  vare  allegoriske  og 
betød  Guds  syv  Hovedegenskaber.  Hvor  meget  de  tal- 
mudske  Lærde  end  ivre  mod  de  « hedenske  Veie», 
sympathetiske  Helbredelser,  Djævleuddrivelser,  Troldom 
og  Mirakler,  som  Altsammen  var  meget  i Brug  i de 
Dage,  saa  kunne  de  dog  ikke  frie  sig  for  at  maatte 
gjøre  Engle  og  Dæmoner  store  Indrømmelser.  Foruden 
de  nævnte  syv  Englefyrster  er  der  Hærskarer  af  tje- 
nende Engle , de  persiske  Yazatai,  hvis  Hverv  er  et 
dobbelt:  at  prise  Gud  og  at  følge  Mennesket.  I deres 
førstnævnte  Egenskab  blive  de  daglig  skabte  ved  Guds 
Aande  af  en  Udstrøm,  der  flyder  under  den  guddom- 
melige Throne.  Som  Menneskenes  gode  Engle,  Fyl- 
gier,  persisk:  Fervaschi,  følge  de  parvis  med  enhver 

Dødelig,  og  for  enhver  god  Gjerning  erhverver  et  Men- 
neske en  Skytsengel,  der  ledsager  hvert  af  hans  Skridt. 
Naar  den  Retfærdige  døer,  mødes  hans  Sjæl  af  tre 
Engleskarer.  Den  ene  siger  med  Skriftens  Ord:  «Den 
skal  vandre  i Fred»  ; den  anden  fuldfører  Sætningen 
ved  at  lilføie:  «som  har  vandret  Retfærdighedens  Vei»; 
den  tredie  slutter  med:  «Lad  ham  træde  ind  i Fred  og 
hvile  paa  sit  Leie».  Naar  den  Onde  døer,  møder  han 
tre  Hærskarer  af  onde  Engle. 

Verdensstyrelsen  er  ifølge  Talmud  alene  i Guds 
Haand.  Han  er  den  eneste  Skaber  og  Lovgiver  og 
den  Eneste,  der  afgjør  Livets  Skjæbne.  «Enhver  Na- 
tion*), siger  Talmud,  «har  sin  Skytsengel,  sit  Horoscop, 
sin  Stjerne.  Kun  Israel  har  ingen  Stjerne.  Israel  skal 
ene  see  til  Ham.  Der  er  ingen  Mægler  imellem  Bør- 
nene og  deres  Fader,  som  er  i Himlen.  Den  jerusa- 
lemilanske  Talmud,  som  er  skreven  under  Paavirkning 
af  romerske  Skikke,  har  følgende  Lignelse.  «En  Mand 
har  en  Patron.  Naar  noget  Lbehageligt  hænder  ham 
og  han  vil  søge  Hjælp  hos  Patronen,  gaaer  han  ikke 
pludselig  ind  i dennes  Værelse,  men  henvender  sig  til 
hans  Slave  eller  til  hans  Søn,  som  da  gaaer  og  melder 
ham,  sigende:  «N.  N.  staaer  i Forstuens  Dør ; maa  han 
komme  ind?»  Men  saaledes  er  det  ikke  med  den 
Høihellige,  hvis  Navn  være  priset.  Naar  Ulykke  hænder 
en  Mand,  skal  han  ikke  kalde  paa  Michael  eller  Ga- 
briel; men  lad  ham  paakalde  mig,  siger  Herren,  og 

jeg  vil  hurtig  svare  ham,  som  der  staaer  skrevet:  Hvo 
der  kalder  paa  Herrens  Navn,  skal  vorde  frelst.« 

Skabelsens  Ende  og  Formaal  er  Mennesket,  som 
af  den  Grund  blev  skabt  tilsidst , «da  Alt  var  rede  til 
at  modtage  ham.«  Hvis  ban  opnaaer  «sin  Dyds  Fuld- 
kommelse«,  er  han  « høiere  end  selve  Englene«. 

Talmud  mener  om  Miraklerne  — omtrent  som 
Leibnitz  mente  om  ethvert  af  vore  Lemmers  Bevægel- 
ser — , at  de  kun  ere  mulige  ved  en  Slags  ((forud- 
bestemt Harmoni«,  det  vil  sige:  Skabelsens  Gang  og 
Orden  blev  ikke  forstyrret  ved  dem;  men  de  vare  til- 
stede i Skabelsens  Tanke,  der  var  holdt  Plads  aaben 
for  dem.  De  bleve  «skabte»  tilsidst,  i den  sjette  Dags 
Tusmørke.  Iblandt  Miraklerne  var  — det  vil  særlig 
interessere  vore  Palæographer  — Skrivekunsten, 
en  Opfindelse,  der  overgaaer  enhver  anden,  og  hvis 
Tilblivelse  ikke  lader  sig  forklare  som  de  sædvanlige 
Ting.  Miraklerne  ere  forudsete  Undtagelser  i Loven, 
og  efterat  Skabelsen  engang  har  fundet  Sted,  inde- 
sluttende  dem,  kunne  ingen  flere  Brud  paa  den  lov- 
bundne Orden  indtræde.  Naturlovene  virke  ifølge  deres 
egen  indre,  uforanderlige  Kraft,  uden  Hensyn  til,  hvad 
Ondt  de  maae  frembringe.  Naturlovene  forhindre  ikke 
de  Ondes  Slægt  fra  at  formere  sig,  og  med  Hensyn 
til  dem  og  deres  Physiognomi  lader  Haggåda  Gud  sige : 
« Disse  Folk  nøies  ikke  med  at  forviske  mit  Billede  og 

gjøre  det  simpelt;  men  de  lade  mig  endog  præge  falsk 
Mynt  med  mit  eget  Stempel.« 

Guds  Navn  er  uudsigeligt;  men  der  er  mange 
Benævnelser,  som  betegne  hans  Egenskaber , saasom : 
den  Barmhjertige,  Rachman  (et  Ord,  der  hyppig  fore- 
kommer saavel  i Talmud  som  i Koranen),  den  Hellige, 
Stedet,  Himmerig,  Ordet,  vor  Fader,  som  er  i Himlen, 
den  Almægtige,  Sehechina,  den  hellige  Nærværelse. 

Læren  om  Sjælen  minder  mere  om  den  platonske 
end  om  den  aristoteliske  Skole.  Sjælen  har  været  til 
før  dette  Liv.  Alle  Sjæle,  som  nogensinde  skulle  for- 
enes med  et  Legeme,  ere  engang  for  alle  skabte  og 
holdte  i Beredskab  siden  Tidernes  Morgen.  Eftersom 
de  ere  Skabninger  af  høieste  Art,  vide  de  alle  Ting; 
men  i det  Øieblik,  da  de  fødes  i et  menneskeligt  Le- 
geme, berører  en  Engel  Barnets  Mund,  hvilket  bringer 
det  til  at  glemme  Alt,  hvad  det  har  seet.  Paafaldende 
er  en  Sammenligning  mellem  Sjælen  og  Gud,  en  Sam- 
menligning,. der  synes  af  næsten  pantheistisk  Art.  Ilaggå- 
da  siger : « Som  Gud  opfylder  Universet  , saaledes 

fylder  Sjælen  Legemet;  som  Gud  er  usynlig,  men  seer, 
er  Sjælen  usynlig,  men  seer;  som  Gud  opholder  Ver- 
den, opholder  Sjælen  Legemet;  som  Gud  er  ren,  saa- 
ledes er  ogsaa  Sjælen  ren. » — Denne  Renhed  bliver 
særlig  udhævet,  i Modsætning  til  Læren  om  Arvesynd. 
«Der  er  ingen  Død  uden  personlig  Skyld,  ingen  Smerte 
uden  personlig  Overtrædelse.  Den  samme  Aand,  som 

sagde  gjennem  Moses : Forældre  skulle  ikke  døe  for 
Børnene,  ei  heller  Børnene  for  Forældrene,  den  samme 
Aand  har  ogsaa  villet,  at  den  Ene  ikke  skal  straffes 
for  den  Andens  Feil . » Ligesom  vi  forhen  paaviste  det 
i det  Juridiske,  bliver  ogsaa  paa  det  Moralskes  Omraade 
Hensigten,  Yillien,  særlig  betonet.  Yillien  til  at  begaae 
Synd  er  værre  end  Synden  selv. 

Gudsfrygt  eller  et  dydigt  Liv,  Formaalet  for  Men- 
neskets Tilværelse,  er  ganske  afhængigt  af  ham  selv. 
«Alting  er  i Guds  Haand  undtagen  Gudsfrygt)).  Men 
«een  Times  Anger  er  mere  end  hele  Evigheden ». 
Ifølge  denne  Lære  har  Mennesket  den  fuldeste  Frihed; 
men  Guds  Bistand  er  nødvendig  til  at  gjennemføre 
den. 

Ifølge  Talmud  er  der  ingen  evig  Fordømmelse. 
Endog  de  værste  Synderes  -Straf  skal  høre  op.  I 
«Aldre  efter  Aldre » skal  Afgudsdyrkeres,  Frafaldnes, 
Forræderes  Fordømmelse  vare.  Men  der  er  « ikkun  to 
Fingres  Brede«  mellem  Himmerig  og  Helvede;  Synderen 
behøver  kun  at  angre , og  Døren  til  evig  Fred  aabner 
sig  for  ham.  Intet  menneskeligt  Yæsen  er  udelukket 
fra  Livet  hinsides;  af  hvilkensomhelst  Tro  eller  Nation 
et  Menneske  er , har  det  Adgang  til  Saligheden , blot 
det  stræber  til  Retfærdighed.  De  Ondes  Straf  er  ikke 

udmalet , som  da  overhoved  alle  Beskrivelser  af  det 
evige  Liv  ere  holdte  i en  vis  Ubestemthed,  skjøndt 
Paradiset,  hvergang  det  omtales,  vækker  Forestilling 

om  en  uendelig , straalcnde  Herlighed.  Det  Ord  i 
Skriften : Intet  Øie  har  seet  og  intet  Øre  har  hørt,  bli- 
ver anvendt  paa  dets  usigelige  Lyksalighed.  « Hisset 
skal  der  ikke  spises  og  ikke  drikkes ; der  skal  ikke 
være  Elskov  og  ikke  Arbeide,  ikke  Strid,  Had  eller 
Misundelse.  De  Retfærdige  skulle  sidde  bekrandsede, 
salig  beskuende  Guds  Majestæt.)) 

Om  Pr  op  hetiens  Væsen  er  der  anstillet  nogle  Be- 
tragtninger. En  afgjørende  Sætning  i Talmud  er,  at 
Gud  ikke  lader  sin  Aand  hvile  paa  nogen  Anden  end 
en  stærk,  viis,  rig,  ydmyg  Mand.  Ordene  stærk  og  rig 
blive  i Mischnah  forklarede  i følgende  Sætning:  «Hvo 
er  stærk?  Den,  der  behersker  sin  Lidenskab.  Hvo  er 
rig?  Den,  som  er  tilfreds  med,  hvad  han  har.»  — 
Der  er  Grader  i prophelisk  Evne.  Moses  saae  Alt  i 
Klarhed;  de  andre  Propheter  saae  som  i formørkede 
Speiler  «Ezekiel  og  Esaiah  sige  de  samme  Ting;  men 
Ezekiel  taler  som  en  Mand  fra  Staden,  Esaiah  som  en 
Mand  fra  Landsbyen.))  Man  bør  adlyde  Propheten  i 
Alt,  undtagen  naar  han  prædiker  Flerguderi.  Den  Fore- 
stilling, at  enten  Moses  eller  Elias  i Virkeligheden  skulde 
være  stegen  tilhimmels , bliver  med  Bestemthed  for- 
kastet som  ogsaa  den  Tro , at  Guddommen  er  stegen 
ned.  Den  har  aldrig  fjernet  sig  «mere  end  ti  flænders 
Brede » fra  Himlen. 

VIL 

Til  den  korte  Fremstilling  af  Talmuds  Religions- 
philosophi  bør  vi  sluttelig  føie  en  Udsigt  over  dens 
Morallære;  men  vi  antage,  at  denne  gives  tydeligst, 
naar  vi  istedenfor  at  gjøre  Forsøg  paa  at  opbygge  et 
System  hidsætte  endel  af  hine  korte,  kjernefulde  Sæt- 
ninger, Ordsprog,  Gnomer,  Sentenser,  der  charakterisere 
en  Tid.  Vi  have  taget  dem  iflæng,  men  maae  dog 
tilføie,  at  vi  af  dem,  vi  stødte  paa,  have  foretrukket 
de  bedste,  ligesom  det  ikke  turde  være  overflødigt  at 
bemærke,  at  vi  have  oversat  dem  saa  ordret  som 
mulig  af  selve  Talmud. 

«Vær  hellere  iblandt  dem,  der  forbandes,  end 
iblandt  dem,  der  forbande,  hellere  iblandt  de  Forfulgte 
end  iblandt  Forfølgerne.  Se  i Skriften;  der  er  ingen 
Fugl  mere  forfulgt  end  Duen;  men  Gud  valgte  især 
den  til  Offer  paa  sit  Alter.  Oxen  jages  af  Løven,  Faa- 
ret  af  Ulven,  Gedden  af  Tigeren.  Og  Gud  sagde:  Bring 
mig  et  Offer,  ikke  af  dem,  som  forfølge,  men  af  dem, 
som  forfølges.« 

«Vi  læse,  at  medens  Striden  stod  paa  med  Ama- 
lek,  seirede  Israel,  naar  Moses  opløftede  sine  Arme. 
Kunde  Mose  Arme  gjøre  Seir  eller  Nederlag?  Nei,  der 
menes,  at  saalænge  Israel  skuer  op  og  ydmyger  sit 
Hjerte  for  vor  Fader,  som  er  i Himlen,  skal  det  have 
Seir,  hvis  ikke,  skal  det  bukke  under.  — Ligeledes 

staaer  der  skrevet  (4de  Mose  Bog,  21de  Cap.,  9de  V.): 
«Da  gjorde  Moses  en  Kobberslange  og  satte  den  paa 
en  Slang , og  det  skete , naar  en  Slange  havde  bidt 
Nogen,  da  saae  ban  til  den  Kobberslange  og  blev  ilive. » 
Troer  Du,  at  Kobberslangen  helbreder  eller  dræber? 
Men  saalænge  Israel  seer  op  til  Faderen,  som  er  i 
Himlen,  skal  del  ikke  døe.» 

«Propheten  spørger:  Finder  Gud  Behag  i Offer- 
dyrenes Kjød  og  Blod?  Nei;  han  har  mindre  befalet 
end  tilladt  Offring.  Det  er  for  Eders,  ikke  for  min 
Skyld,  at  I offre,  siger  Herren.  Som  en  Konge,  der 
seer  sin  Søn  daglig  gjøre  sig  tilgode  i slet  Selskab  og 
siger  til  ham : Kom  og  spis  og  drik , som  Du  lyster, 
ved  mit  eget  Bord  — saaledes  siger  Gud.  De  bragte 
Offre  til  Afguder  og  onde  Aander ; thi  de  elskede  Of- 
fringer  og  kunde  ikke  være  dem  foruden.  Da  sagde 
Gud : Bringer  Eders  Offringer  til  mig ; I offre  da  idet- 
mindste  til  den  sande  Gud.» 

»Skriften  byder,  at  den  israelitiske  Træl,  der  el- 
sker sin  Trældom,  skal  nagles  ved  Øret  til  Dørstolpen. 
Hvorfor?  Fordi  det  er  dette  Øre,  hvortil  der  lød  fra 
Sinai:  Disse  ere  mine  Tjenere.  De  skulle  ikke  være 
mine  Tjeneres  Tjenere.  Dette  Menneske  gjør  Afkald 
paa  sin  kostelige  Frihed  — tager  ham  og  slaaer  en 
Nagle  gjennem  hans  Øre.» 

«Den,  som  offrer  et  stort  Offer,  skal  have  Løn  for  et 
stort  Offer;  den,  som  bringer  et  Offer  af  smaat  Kvæg, 

skal  lønnes  for  et  mindre  Offer;  men  den,  som  olTrer 

Ydmyghed  for  Gud  og  Mennesker,  skal  lønnes,  som  om 

han  havde  bragt  alle  andre  Offre  tilsammen. » 

« Barnet  elsker  Moderen  mere  end  Faderen;  det 
frygter  Faderen  mere  end  Moderen.  Se,  hvorledes 

Skriften  lader  Faderen  gaae  foran  Moderen  i det  Bud : 
«Du  skal  elske  Din  Fader  og  Moder »,  men  Moderen 
foran  Faderen  i Buddet : «Ær  Din  Moder  og  Din 

Fader.« 

« Endog  naar  Bønnens  Porte  ere  lukkede  i Himlen, 
staacr  Taarernes  Dør  aaben. » 

«Bønnen  er  Israels  stærke  Yaaben,  et  Yaaben 

arvet  fra  Fædrene,  prøvet  i hundrede  Slag.» 

«Naar  den  Retfærdige  døer,  er  det  Jorden,  som 
lider  Tab.  Den  tabte  Ædelsten  vedbliver  al  være  en 

Ædelsten;  men  den.  som  mistede  den,  maa  vel 

græde. » 

«Livet  er  en  forbifarende  Skygge,  siger  Skriften. 
Er  del  Skyggen  af  et  Taarn,  et  Træ?  En  Skygge,  som 
har  nogen  Tids  Fasthed?  JYei,  det  er  Skyggen  af  en 
Fugl  paa  dens  Flugt.  Bort  flyver  Euglen,  og  der  er 
hverken  Fugl  eller  Skygge.* 

«Gjør  Bod  en  Dag  før  Din  Død.  Der  var  en 

Konge,  som  indbod  alle  sine  Tjenere  til  et  stort  Maal- 
tid,  men  ikke  strax  fastsatte  Tiden.  Nogle  gik  hjem. 
klædte  sig  i deres  bedste  Klæder  og  samlede  sig  ved 
Paladsets  Port;  Andre  sagde:  Der  er  Tid  nok.  Kongen 


vil  give  os  Tegn  forinden.  Men  Kongen  kaldte  dem 
pludselig;  da  bleve  de,  som  kom  i deres  IJøitidsdragt, 
vel  modtagne;  men  Taaberne,  som  kom  i deres  Skjø- 
desløshed,  bleve  afviste  i tJnaade.  Gjør  Bod  idag; 
imorgen  kan  Kaldelsen  lyde.« 

«A1  Visdoms  Forrnaal  er  Anger  og  gode  Gjer- 
ninger. » 

« Endog  den  Retfærdige  skal  ikke  opnaae  en  saa 
høi  Rang  i Himmelen  som  den  sandt  Bodfærdige.)) 

« Lønnen  for  gode  Gjerninger  er  lig  Daddeler:  de 
modnes  sildig  og  blive  søde.» 

«Den,  som  har  mange  Kundskaber,  men  udfører 
faa  gode  Handlinger,  er  lig  et  Træ  med  store  Grene 
og  svage  Rødder;  den  første  Storm  kan  kuldkaste  det. 
Men  den,  hvis  Handlinger  overgaae  hans  Kundskaber, 
er  et  Træ  med  mange  Rødder  og  faa  Grene,  alle  Him- 
lens Vinde  kunne  ikke  kaste  ham  omkuld. » 

«Elsk  Din  Hustru  som  Dig  selv,  ær  hende  høiere 
end  Dig  selv.  Hvo  der  lever  ugift,  har  et  Liv  uden 
Glæde,  uden  Behag,  uden  Velsignelse.  Stig  et  Trin 
ned  for  at  vælge  Din  Hustru.  Hvis  Din  Hustru  er  lille, 
saa  bøi  Dig  ned  til  hende  og  hvisk  i hendes  Øre.  Den, 
som  svigter  sin  Ungdoms  Kjærlighed , for  ham  græder 
Guds  Alter.  Den,  som  seer  sin  Hustru  døe,  har  seet 
Helligdommen  blive  ødelagt;  omkring  ham  bliver  Verden 
mørk.« 

«Det  er  ene  Kvinden,  gjennem  hvem  Guds  Velsig- 

nelse  kommer  til  Huset.  Hun  underviser  Børnene,  hun 
sender  sin  Ægtefælle  til  Bøn  og  til  Studium,  hun  by- 
der ham  velkommen , naar  han  vender  tilbage , hun 
fører  ham  ind  i et  Renhedens  og  Hyggelighedens  Hjem. 
og  med  alt  Saadant  følger  Guds  Velsignelse. » 

«Den,  der  gifter  sig  for  Penges  Skyld,  blive  Børnene 
en  Forbandelse.)) 

«Det  Hus,  der  ikke  aabner  sig  for  den  Fattige, 
vil  aabne  sig  for  Lægen.« 

«Selve  Luftens  Fugle  foragte  den  Gjerrige.« 

«Den,  der  hemmelig  gjør  vel,  er  større  end  selve 
Moses. » 

«Ær  den  Fattiges  Sønner;  det  er  dem.  der  bringe 
Lærdom  i Anseelse.« 

«Din  Næstes  Ære  være  for  Dig  som  Din  egen.« 

((Hellere  blive  kastet  i en  gloende  Ovn  end  bringe 
oflenlig  Skam  over  Nogen.« 

«Gjæstfrihed  er  den  vigtigste  Del  af  Gudsdyr- 
kelse. » 

<(Der  er  tre  Kroner:  Lovens,  Præstens.  Kongens; 
men  et  godt  Navn  er  en  større  Krone.« 

«Jern  bryder  Sten,  ild  smelter  Jern,  Vand  slukker 
Ud,  Skyen  drikker  Vand,  Storm  jager  Skyen,  Manden 
behersker  Stormen,  Frygt  overvælder  Manden,  Vin  for- 
jager Frygten,  Søvn  fordriver  Vinen,  og  Døden  feier 
Alt  bort , ogsaa  Søvnen ; men  den  vise  Salomo  har 
sagt:  Velgj ørenhed  frier  fra  Døden.« 


(»Fire  skulle  ikke  komme  i Paradis:  Spotteren, 
Løgneren.  Hykleren  og  Bagvaskeren.  Bagvaskelse  er 
Mord. » 

« Hanen  og  Uglen  vente  begge  paa  Dagslyset. 
Lyset,  siger  Hanen  til  Uglen,  bringer  mig  Glæde ; men 
hvad  venter  Du  Dig?» 

«Naar  Tyven  ikke  har  Ledighed  til  at  stjæle,  an- 
seer han  sig  for  en  ærlig  Mand. » 

«Naar  Dine  Venner  ere  enige  om  at  kalde  Dig  et 
Æsel,  saa  tag  Æselsgrime  paa.» 

«Din  Ven  har  en  Ven,  og  Din  Vens  Ven  har  en 
Ven:  vær  forsigtig  i Din  Tale.» 

«Den,  i hvis  Familie  En  er  bleven  hængt,  skal 
ikke  engang  vove  at  sige  til  sin  Nabo : Kjære , jeg 

beder  Dig,  hæng  denne  lille  Fisk  op  at  tørre. » 

«Kamelen  ønskede  Horn,  saa  loge  de  dens  Øren. » 

((Soldaterne  stride,  Kongen  er  Helten.)) 

«Tyven  siger:  i Guds  Navn,  idet  han  sniger  sig 
ind  i et  Hus.» 

»Kvinden  paa  treds  vil  løbe  efter  Musik  som  Bar- 
net paa  sex.» 

»Tramp  Tjørnen  ned,  medens  Du  har  Sko  paa.» 

« Stig  et  Trin  ned  for  at  vælge  Dig  en  Hustru; 
stig  et  Trin  op  for  at  vælge  Dig  en  Vcn.» 

«Naar  der  er  noget  Slet  ved  Dig,  saa  sig  det 

«Naar  man  slaaer  Guderne,  skjælvc  Præsterne.)) 


selv. » 

«Yar  dor  ingen  lidenskaber,  saa  vilde  Ingen  bygge 
et  Hus  eller  ægte  en  Kvinde  eller  udføre  nogen 
Bedrift.« 

« Solen  behøver  ikke  Din  Hjælp  til  at  gaac  ned.« 

« Ingen  Mand  bør  gjøres  ansvarlig  for.  hvad  ban 
siger  i Sorg.« 

«Den  Ene  æder,  den  Anden  siger  Tak  for  Mad.« 

«Der  er  stor  Forskjel  paa  den,  som  er  undselig 
ved  sig  selv,  og  den,  som  er  undselig  overfor  Andre. 
Undseelse  er  et  godt  Tegn  hos  et  Menneske.« 

«Een  Hjertets  Sønderknuselse  er  bedre  end  mange 
Pidskeslag. » 

«Naar  Krukken  falder  paa  Stenen,  ve  Krukken: 
naar  Stenen  falder  paa  Krukken,  ve  Krukken.  Hvad 
der  saa  skeer:  ve  Krukken. » 

«Om  ogsaa  den  uvane  Tyr  har  Hovedet  dybt  i sit 
Trug,  saa  stig  op  paa  Dit  Tag  og  træk  Stigen  efter  Dig.« 

«Skaf  Dig  Dit  Livsophold  ved  at  flaae  Aadsler  paa 
Gaden,  hvis  Du  ikke  kan  paa  anden  Maade,  men  sig 
ikke:  Jeg  er  en  Præst,  jeg  er  en  stor  Mand,  det  Ar- 
bejde er  under  min  Værdighed.« 

«Hvis  Du  eier  en  skjøn  Vase,  saa  brug  den  idag, 
lad  den  gaae  itu  imorgen.« 

«Begaa  en  Synd  to  Gange,  og  Du  vil  troe  den 
tilladelig.« 

«Da  vor  Kjærlighed  var  stærk,  laae  vi  paa  et 

Sværds  Od;  nu,  da  den  ikke  længer  er  stærk,  er  en 
tredsindstyve  Alen  bred  Seng  os  for  snever.« 

«Det  paaligger  ikke  Dig  at  fuldføre  Værket;  men 
det  paaligger  Dig  at  gjøre  Dit  Arbeide.  Har  Du  arbej- 
det meget,  skal  Din  Løn  blive  stor;  thi  den  Herre,  som 
forlangte  det  af  Dig,  er  paalidelig.  Men  vide  skal  Du : 
den  sande  Løn  er  ikke  af  denne  Verden.« 


Her  slutte  vi,  med  Gjentagelse  af  Ordene:  «Del 
paaligger  ikke  Dig  at  fuldføre  Værket.«  Endnu  et  Ord 
finde  vi  i Talmud  og  kunne  bringe  det  i Anvendelse  paa 
os  selv.  Naar  Mestrene  kom  ind  i Akademiet,  og  naar 
de  forlode  det,  pleiede  de  at  sige  den  Bøn:  al  intet 
Ondt  maatte  komme  af  deres  Ord,  at  de  ikke  maalte 
have  begaael  nogen  Feil,  at  de  ikke  maatte  have  kaldt 
rent,  hvad  der  var  urent,  og  at  deres  Bestræbelser 
maalte  behage  Gud  og  Menneskene. 

